hotchpotch/miracl-hf-unified huggingface dataset:
విజయరాజ కుమార్ నరిశెట్టి
ఆచార్య రంగా అనుచరుడైన, నరిశెట్టి రాజయ్య. (పాతరెడ్డిపాలెం - చేబ్రోలు, గుంటూరు జిల్లా, గ్రామ నాయకుడు) కుమారుడైన విజయరాజ కుమార్ కు రాజకీయాలు తండ్రి నుంచే అబ్బాయి. రంగా రేచుకుక్కలని కమ్యూనిస్ట్ లు కోపంతో 1955 ఎన్నికలలో విజయరాజ కుమార్, వీరాచారిని అనేవారు. 
విజయరాజ కుమార్ పాత రెడ్డిపాలెం (చేబ్రోలు) లో గుర్రపు స్వారి, ఈత, వివిధ క్రీడలలో చురుకుగా పాల్గొనేవాడు. టంగుటూరి సూర్యకుమారితో కలసి కేంబ్రిడ్జ్ మెట్రిక్ చదివాడు కాని పూర్తి చేయలేదు.
సుభాష్ చంద్ర బోస్ పెట్టిన ఫార్వర్డ్ బ్లాక్ లో రాష్ట్ర నిర్వాహక కార్యదర్శిగా పనిచేశాడు. సుభాష్ చంద్ర బోస్ జీవిత చరిత్ర " విప్లవాధ్యక్షుడు" 1950 ప్రాంతాలలో ప్రచురించాడు. తండ్రి రాజయ్య ప్రోద్బలంతో, రంగా స్థాపించిన కృషికార్ లోక్ పార్టిలో చేరి ( చల్లపల్లి రాజకీయ పాఠశాలలో), నిర్వాహక కార్యదర్శిగా, ఉపన్యాసకుడుగా, కమ్యూనిస్టులకు సవాల్ గా పరిణమించాడు. తొలి ఎన్నికలలో విపరీతంగా పర్యటించి, సిద్ధాంత విశ్లేషకుడుగా పేరు తెచ్చుకున్నాడు. రంగా రచన Revolutionary Peasantsను విప్లవ రైతాంగంగా అనువదించి ప్రచురించాడు. వాహిని వగైరా పత్రికలలో వ్యాసాలు వ్రాశాడు. 1954 లో గౌతు లచ్చన్న పిలుపుమేరకు కల్లుగీత సత్యాగ్రహంలో పాల్గొని 6 మాసాలు రాజమండ్రి జైలు శిక్ష అనుభవించాడు.
ఆంధ్ర సుప్రసిద్ధ ఎన్నికలలో (1955) ఐక్య కాంగ్రెస్ తరఫున తిరుగులేని ఉపన్యాసకుడుగా పేరు తెచ్చుకున్నాడు.1956లో ఆవుల గోపాలకృష్ణమూర్తి పౌరోహిత్యాన సెక్యులర్ వివాహం కన్యాకుమారితో గుంటూరు సరస్వతి మహల్ లో చేసుకున్నాడు. ఆచార్య రంగా, కొత్త రఘురామయ్యతో సహా అనేక మంది సమక్షంలో పెళ్ళి జరిగింది.
1957 లో ఆవుల గోపాలకృష్ణమూర్తితో కలసి విజయనగరంలో దేవకినందన్ పెట్టిన సభలో ప్రసంగించాడు. శ్రీ వెంకటేశ్వర యూనివర్సిటి సెనేట్ సభ్యుడుగా 1958లో స్థానిక సంస్థల ప్రతినిధిగా ఎన్నిక అయ్యాడు.సెనేట్ అనుమతి లెకుండా ముఖ్య మంత్రి సంజీవరెడ్డికి గౌరవ డాక్టరేట్ యూనివర్శిటి ఇవ్వడంపై కోర్ట్ లో ఆవుల గోపాల కృష్ణమూర్తి అడ్వకేట్ గా పోరాడాడు. అది తేలేవరకు డాక్టర్ అని సంజీవరెడ్డి వాడలేదు.1959 లో స్వతంత్ర పార్టిలో కార్యదర్శిగా రంగా, లచ్చన్న, ఓబులరెడ్డితో పనిచేశాడు.1962 నుండి సంగారెడ్డిలో స్థిరపడి వ్యవసాయం చేసి, ప్రింటింగ్ ప్రెస్ నడిపాడు.
తెలంగాణాలో ఎస్.ఎన్.రెడ్డి, ఎస్.వి. పంతులు, వందేమాతరం రామచంద్రరావుతో సన్నిహితంగా పనిచేసాడు. జర్నలిస్ట్ లలో నర్రావుల సుబ్బారావు, గోవాడ సత్యారావు, విజయరాజ కుమార్ కు సన్నిహితులు.
సూర్యదేవర రాజ్యలక్ష్మితో మంచి పరిచయం ఉంది. ఆలపాటి రవీంద్రనాథ్ తొ కూడా బాగా పరిచయం ఉంది. బుక్ లింక్స్ కె.బి.సత్యనారాయణ, డా.కె.సదాశివరావు, కోనూరి కన్నయ్య, పూదోట శౌరయ్య, విజయరాజ కుమార్ కు అతి సన్నిహితులు. 
చరణ్ సింగ్ తో దగ్గరగా పనిచేశాడు. ఆయన ఆర్థిక రచన తెలుగులో అనువదించగా, మరణానంతరం తెలుగు అకాడమి భారత రైతాంగ ఆర్థిక శాస్త్రంగా ప్రచురించింది.
1986 లో లివర్ వైఫల్యంవలన ఉస్మానియ హాస్పిటల్ లో మరణించాడు. ఆ సమయం లో, ఆయన తల్లి అంటోనమ్మ, తమ్ముడు ఇన్నయ్య (ప్రఖ్యాత హేతువాది, పాత్రికేయుడు), కుమారులు దేవరాజు, రాజేంద్ర, భార్య కన్యాకుమారి దగ్గరలో ఉన్నారు.
మాఘ స్నానం
స్నానం ఒక ఔషధం లాంటిది. ముఖ్యంగా సూర్యోదయానికి పూర్వం స్నానం చేయడం వల్ల శరీరం మనస్సు
పరిశుద్ధం అవుతాయి. ఉత్సాహం చురుకుదనం కలుగుతుంది. ప్రకృతిలో జరిగే అనేక రసాయనిక క్రియల వల్ల శారీరక మానసిక ఆరోగ్యం లభిస్తుంది. సూర్య కిరణాలలో కొన్ని రకాల రుగ్మతలను నివారించగల శక్తి ఉండటంతో ఆ కిరణాలు శోకిన నదులు, బావులు, చెరువులు మొదలైన జలాలకు కూడా ఆ శక్తి లభిస్తుంది. అందువల్ల ప్రకృతిలో జీవించి పరిశోధించి తపశ్శక్తితో అతీంద్రియ రహస్యాలు తెలుసుకున్న మహారుషులు భావితరం వారు ప్రయోజనాలు పొందడం కోసం కొన్ని నియమ నిబంధనలను విధించారు. వాటిలో మాఘ స్నానం ఒకటి.
ఈ మాఘ స్నానం వల్ల అందం, ఐశ్వర్యం, ఆరోగ్యం, ఆయుర్ధాయంతో పాటు మంచితనం, ఉత్తమ శీలం లభిస్తాయని పద్మ పురాణంలో ఉంది. ఇటువంటి ప్రభావాలకి ముఖ్య కారణం సూర్యుడు మకర రాసిలో ప్రవేశించడమే. ఈ సమయంలో శివకేశవులు ఇరువురినీ పూజించాలనీ, దాన ధర్మాలు చేయాలనీ సాధ్యమైనంత వరకు దైవచింతనతో గడపాలని, ఈ మాసమంతా నదీ స్నానం చేయలేకపోయినా కనీసం మాఘశుద్ధ సప్తమి, ఏకాదశి, పౌర్ణమి, కృష్ణపక్ష చతుర్దశి మొదలైన రోజులలో అయినా చేస్తే మంచిదని. ఎందుకంటే ఎక్కడెక్కడి నీళ్ళలోనైనా గంగ ప్రవేశించి ఉంటుందన్న నమ్మకం. వాటిలో ముఖ్యంగా ప్రత్యేకించి మాఘ శుద్ధ ఏకాదశి మరింత పవిత్రమైన రోజు. ఆ రోజు విష్ణుమూర్తికి ప్రియమైన రోజే గాక పుష్యమీ నక్షత్రం కుడా కలిస్తే మరింత పర్వదినంగా భావిస్తారు. ఆ పుణ్యం మహత్తరమైనది. అంతేకాదు మాఘ శుద్ధ ఏకాదశి నాడు ఉపవాసం చేస్తే ఇరవై నాలుగు ఏకాదశులు ఉపవాసం చేసినంత ఫలితం లభిస్తుందట.
ఇక ఇదే మాసంలో కృష్ణ పక్షంలో వచ్చే చతుర్దశి శివునికి ప్రీతిపాత్రమైనది. ఆ రోజే శివరాత్రి. అందుకే శివకేశవులు ఇరువురికీ ఇష్టమైన మాసం ఈ మాఘమాసం. అయితే కేవలం పుణ్యఫలం మోక్షదాయకం అనేకాదు హేతువాద దృష్టితో యోచిస్తే స్నానాలకీ, దానాలకీ మోక్షం లభిస్తుందా? అనుకుంటే లభిస్తుందనే చెప్పుకోవాలి. సూర్యోదయానికి ముందుగా స్నాన, ధ్యాన, జప, తపాదులు దాన, ధర్మాలు చేసుకుంటే శరీరంతో పాటు మనసు కూడా పరిణతి చెంది పరిశుద్ధమైన ఆత్మజ్ఞానానికి అనువుగా మారుతుంది. అందువల్ల కూడా ఆరోగ్యం, ఐశ్వర్యం, ఉత్తమ శీలం, కార్యదీక్ష, భగవత్ చింతన, మనస్సుద్ధి లాంటి లక్షణాలు కలుగుతాయని ఒక నమ్మకం. కార్తీకం, మాఘం మొదలైన మాసాలలో విధించిన ఈ పద్ధతులు అన్నీ మోక్షమార్గాలేనట.
ముఖ్యంగా ఈమాఘమాసంలో ేగుపళ్ళు, అరటి, ఉసిరి, నిమ్మ, దబ్బ, పాలు, పెరుగు, ఉప్పు, చక్కెర, తేనె, బెల్లం, జాజికాయ, పిప్పళ్ళు, పత్తి, శొంఠి, జీలకర్ర, యజ్ఞోపవీతం, కంబళి వంటి వస్త్రాలు, అన్నంతో బాటు కంచు పళ్ళెం, పువ్వులు, గోపీ చందనం, శంఖం లాంటివీ, పూజా సామాగ్రి, నల్లని సాలగ్రామం, స్పటిక లింగం, వినాయక ప్రతిమ, దుర్గా ప్రతిమ మొదలైనవి దానం చేయడం వలన మోక్షం లభిస్తుందని మాఘమాస మహిమల గురించి పద్మ పురాణంలో విశదీకరించి ఉంది.
ఇక ప్రవాహ జలంలో స్నానం అత్యుత్తమం. సమీపంలో నది, కాలువ, చెరువు లాంటివి ఉంటే ఆరోగ్యవంతులు ఇంటి వద్ద స్నానం
చేయకూడదు. నూతి వద్ద, చెరువులోను చేసే స్నానం మధ్యమం. స్నానానంతరం పసిపిల్లలు, రోగులు, పెద్దలు తప్ప చలిమంటలు వేసుకోరాదు. దగ్గరలో నదులు, చెరువులు లేనివారు -
గంగేచ యమునేచైవ గోదావరి సరస్వతి
నర్మదే సింధు కావేరీ జలేస్మిన్ సన్నిధింకురు
అనే శ్లోకాన్ని పఠించి ఆవాహన చేసుకుని స్నానం చేయవచ్చు.
బాలవ్యాకరణం
పీఠిక
ఆంధ్రభాషకు లక్షణ గ్రంథములు ప్రాచీనులు చేసినవి పెక్కులు కానఁబడుచున్నవి. కొన్ని లక్షణ గ్రంథముల పేర్లు మాత్రమిపుడు వినఁబడుచున్నవి. కానఁబడు గ్రంథములందు సంస్కృత సమములకు లక్షణములు బహు తరముగా రచింపంబడినవి గాని తక్కిన భాషకు విశేషాకారముగా రచింపఁబడినవి కావు కాఁబట్టి యా లక్షణ గ్రంథములు చదువు వారికి నిస్సందేహముగా వచన రచన సేయు కౌశలము చిరకాలము బహులక్ష్యములందుఁ బరిశ్రమము చేయక రానే రాదు. భాషా సమిష్టికి లక్షణ గ్రంథము కుదిరిన పక్షమం దంత శ్రమ బడఁ బని లేదు. తుదకు లక్ష్య పరిఙానము చాలని లక్షణ పరిఙానమంత శ్లాఘ్యము కాదు గాని తుదముట్ట సర్వ లక్షణ పరిఙానము లక్ష్య పరిఙానము చేతనే సాధించుట మిక్కిలి దుష్కరము. కాఁబట్టి యిట్టి కొఱఁత వారింపఁ బూని పెక్కు లక్ష్యములు పలుమాఱు సావధానముఁగా పరిశీలించి రచనా ప్రణాళిక నిర్ణయించుకుని నా నేర్పుకొలఁదిని సంస్కృత భాషలో సూత్ర గ్రంథమొకటి కావించితిని. ఆ గ్రంథము బాలురకు సుసాధము గాకుండుట వలన దాని యందలి సూత్రములు కొన్ని తెనిఁగించి ప్రకృత గ్రంథ రూపమున రచించి నాఁడ.
క. మానితపు నడక పేరిమి
మానసమునకింపుఁ బెంప మను నంచలకున్‌
బోనిడి నీరస నీరము
జానుగ క్షీరంబు గొనుట సహజము కాదే !
శ్రీ హయగ్రీవాయ నమః
క. శ్రీ లతకుం బ్రాఁకై వృష
శైలంబున వెలసి తనదు చాయ కెలయు ధ
న్యాళి దగ మాంచి కోర్కుల
చాలంగా నొసఁగు కల్ప సాలముఁ గొలుతున్‌
క. అనయము లలితోక్తులతో
నొనరు పడం గూర్చి లక్ష్యయోజనమొప్పం
గను బాల వ్యాకరణం
బనఁగా లక్షణ మొనర్తు నాంధ్రంబునకున్‌
క.దిక్ప్రదర్శణముగఁ దెలిపెద నిందు ల
లక్షణము గానఁ బూర్వ కవుల లక్ష్య
ములను లాఁతి లక్ష్మలఁ గాంచి తక్కుల
క్షణ మెఱింగి కొనుండు చతురమతులు
కవిత్వం
నిగూఢతను కలిగి, సాధారణ వాక్యానికి భిన్నంగా ఉండి మనసును రంజింపజేసే, ఆలోచింపజేసే రచనను కవిత్వం అంటారు.
కవిత్వం ఒక సృజనాత్మక సాహితీ ప్రక్రియ. కవిత్వం ఒక నిరంతర సాధన. సాధన ద్వారా కవిత్వాన్ని మెరుగు పరుచుకోవచ్చు.
కవిత్వం అంటే అక్షర హింస కాదు. అక్షరాల కుంటి నడక అంతకంటే కాదు. కవిత్వం అంటే అక్షర తాండవం. కవిత్వం అంటే ఒక అన్వేషణ, ఒక తీరని వేదన.
సంకోచాలు, మొహమాటాలు కవిత్వానికి
తీరని హాని చేస్తాయి. కవిత్వంలో చెప్పేదేదైనా బలంగా ఉండాలి. నంగి మాటలు, నత్తి చేష్టలు ఉండకూడదు. కవిత్వం రాసేవారిని కవులు/కవయిత్రులు అంటారు. వారి కీర్తి
కాంక్ష అసలే ఉండొద్దు . ఇక ఈ క్షణంలో ఈ కవిత రాయకపోతే చచ్చిపోతాం అన్నంత ఆవేశం వస్తేగానీ ఒక మంచి కవిత జన్మించదు. కవిత పాఠకుడిని కదిలించడానికి ముందు
కవిని కదిలించాలన్న విషయం మర్చిపోకూడదు. రసమయ
ఘడియల్లో సృజించిన కవిత కొన్నాళ్ళాగి చదివితే
రాసినప్పటి మానసికస్థితిలోకి తీసుకువెళ్తోందో లేదో
చూసుకోవాలి. అలా తీసుకువెళ్ళినట్లైతే అది కవిత అయిన..తెలంగాణ
ఆకలియే కవిత్వం
ఆలోచనయే కవిత్వం
కదిలించే ఘటనలు
కవ్వించే ప్రతినలు
కవితకు ప్రతిపాదికలు
ఆర్. సుదర్శనం
ఆర్. సుదర్శనం మొదటితరానికి చెందిన తెలుగు సినిమా సంగీత దర్శకులు. ఇతడు కొన్ని సినిమాలకు ఆర్. గోవర్ధనంతో కలిసి సుదర్శనం-గోవర్ధనం పేరుతో జంటగా సంగీతాన్ని అందించారు.
క్రిష్టడెల్ఫియన్
క్రిస్తాదేల్ఫియన్లు­ అనగా గ్రీకు భాషలో క్రీస్తు లో బ్రదర్స్ మరియు సిస్టర్స్.ఇది ఒక ప్రొటెస్టంట్ చర్చి. దీనిలో 60,000 సభ్యులు ఉన్నారు. ఈ సంస్థ బ్రిటన్ మరియు ఆస్ట్రేలియాలో తమ కార్యకలపాలను కొనసాగిస్తుంది.
కనగాలవారిపాలెం (రేపల్లె మండలం)
కనగాలవారిపాలెం గుంటూరు జిల్లాలోని రేపల్లె మండలానికి చెందిన గ్రామము.
కనగాలవారిపాలెం (కొరిశపాడు మండలం)
కనగాలవారిపాలెం, ప్రకాశం జిల్లా, కొరిశపాడు మండలానికి చెందిన గ్రామము...
ఈ గ్రామం పమిడిపాడు గ్రామానికి ఒక శివారు గ్రామం.
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
గోవా బ్రాహ్మణ సంఘాల జాబితా
ఈ వ్యాసం గోవా కుల వ్యవస్థ గురించి, మరియు వివిధ జాతులు లేదా ఉప-కులాలు నాలుగు వర్ణాలు చెందిన హిందువులు (బ్రాహ్మణ, క్షత్రియ, వైశ్యులు, మరియు శూద్ర) మధ్య కనిపించేది అలాగే వాటిలో బయట విషయాలను వివరిస్తుంది, సంప్రదాయ హిందూ మతం కుల వ్యవస్థ కూడా గోన్ కాథలిక్ రైతు సంఘం ద్వారా ఉంచబడింది మరియు అటువంటి, కులాలు ఈ వ్యాసం ఇక్కడ పేర్కొన్నారు.
గోవా, డామన్ అండ్ డయ్యూ, పార్ట్ I: భారతదేశం యొక్క గెజిటెర్, యూనియన్ టెరిటరీ ప్రకారం (1979 లో ప్రచురించబడింది) ఈ "చీఫ్ కులాలు" ఉన్నాయి వీటిని గోవాలో కనుగొన్నారు :
ఈ సంఘాలు సాధారణంగా శూద్రలు లేక కొంకణిలో శూదిరిలు హిందూ మతం లోని నాలుగు వర్ణ వ్యవస్థను 'నిజంగా అనుసరించడం లేదు. కానీ ఇటీవల ఉన్నత హోదా ఆశించడం ప్రారంభించారు. వారు భారతదేశం [ప్రభుత్వం] యొక్క ఇతర వెనుకబడిన తరగతుల జాబితాలో చేర్చబడ్డారు.
గోవాలో, సామూహిక కుల మార్పిడులను 16 వ శతాబ్దం నుండి పోర్చుగీసు లాటిన్ మిషనరీల ద్వారా జరిగాయి. హిందూ మతం మారినవారు వారి కుల కట్టుబాట్ల అభ్యాసాలను నిలిపి ఉంచుకున్నారు. గోవాలోని క్రైస్తవులలో కొనసాగుతున్న కుల వ్యవస్థ నిర్వహణకు పూర్తి గ్రామాల యొక్క సామూహిక మార్పడిల స్వభావం ఆపాదించబడింది. ఫలితంగా ఉన్న సాంఘిక అంతస్తులు ప్రభావితం కాలేదు. గోవన్ విచారణ సమయంలో పోర్చుగీస్ కాలనీవాసులు, కుల వ్యవస్థను మార్చటానికి ఏమీ చేయలేదు. అందుచే, గోవాలో అసలు హిందూ మతం బ్రాహ్మణులు ఇప్పడు క్రైస్తవ బమొంస్ గా మరియు క్షత్రియులు చర్డోస్ గా అని పిలవబడే క్రైస్తవ ఘనులు (నోబుల్ మెన్) గా మారారు. క్రైస్తవ మతాధికారులు దాదాపు ప్రత్యేకంగా బమొంస్ మారారు. క్రైస్తవ మతం మారిన వైశ్యులు గుడ్దోస్ గా, మరియు శూద్రులు సుదిర్స్ గా మారారు. చివరగా, క్రైస్తవ మతం మారిన దళితులు లేదా "అంటరానివారు" మహారస్ మరియు చమార్స్ (దళిత వ్యతిరేకి జాతి తొందరపాటుతో నిర్లక్ష్యంగా వ్యవహరించు చమార్ ఒక నామం) మారారు.
పంచగౌడ బ్రాహ్మణులు
పంచగౌడ మరియు పంచద్రావిడ అని రెండు ప్రధాన బ్రాహ్మణుల శాఖలు, / కల్హణ: యొక్క రాజతరంగిణి నుండి ఈ క్రింద శ్లోకము ప్రకారం ఉన్నాయి.అర్థం: కన్నడిగులు, తెలింగాలు, ద్రావిడులు, మహారాష్ట్రులు మరియు గుజరాతీలు అయిన ఈ ఐదు రకముల వారు (ఎవరయితే) దక్షిణ వింధ్య (పర్వతముల) దగ్గర నివసించే (వారిని) అయిదు ద్రవిడులు అనగా "పంచద్రవిడులు" (బ్రాహ్మణులు).
(అయితే-) సరస్వత బ్రాహ్మణులు, కన్యాకుబ్జ బ్రాహ్మణులు, , ఉత్కళ బ్రాహ్మణులు మరియు మైథిలీ బ్రాహ్మణులు వింధ్య (పర్వతాలు) ఉత్తర ప్రాంతమున నివసించే "ఐదు గౌడ" (బ్రాహ్మణులు) లని అంటారు.
ఉత్తర భారతదేశంలో ఇప్పటికీ అన్నిబ్రాహ్మణ శాఖలు యందు పంచగౌడ బ్రాహ్మణులు ప్రధాన భాగంగా ఉన్నాయి.
బ్రాహ్మణ సమాజం భేదం సంస్కృత టెక్స్ట్ అయిన బ్రాహ్మణోత్పత్తి-మార్తాండ యందు ప్రస్తావించబడి ఉంది
కన్నడ బ్రాహ్మణులు
కన్నడ బ్రాహ్మణులు (ಕನ್ನದ ಬ್ರಾಹ್ಮಣ), కన్నడము మాతృభాష కలిగిన బ్రాహ్మణులు. దాదాపు అన్ని శాఖలు దక్షిణ భారతదేశం లోని కర్ణాటక రాష్ట్రము నుండి ఉద్భవించినవి. కన్నడ బ్రాహ్మణులు వేద హిందూ మతము యొక్క స్వచ్ఛమైన రూపంలో సంరక్షించబడిన వారని తెలుస్తోంది. ఇక్కడ గొప్ప ఖచ్చితత్వంతో ఆచారాలు మరియు వేదం జపించటం పూర్తిగా ఈ ప్రాంతంలో ఆచరించుదురు అని నమ్మకము ఉంది.
ప్రతి దక్షిణ భారత బ్రాహ్మణుడు యొక్క జన్మ, మూడు ప్రత్యేక వర్గములు (తత్వశాస్త్రం యొక్క పాఠశాలలు) లోని ఒక వర్గమునకు చెందినది. అవి:
చతురాశ్రమ ధర్మాలు
హిందూ సంస్కృతిని అనుసరించి మానవుడు నాలుగు ఆశ్రమ ధర్మాలలో ఏదో ఒకదానిని స్వీకరించి జీవన్ముక్తిని పొందవచ్చు. అవి:
1. బ్రహ్మచర్యము
2. గృహస్థము
3. వానప్రస్థము
4. సన్యాసము
ఈ ఆశ్రమములను చతుర్వర్ణాలలో మానసిక సంస్కారమును బట్టి అందరూ ఆచరించవచును.
స్తోత్క్వర్ష
స్వోత్కర్ష అనగా ఒక వ్యక్తి తనగురించి తాను గొప్పలు చెప్పుకొనుట. "మా తాతలు నేతులు త్రాగారు, కావాలంటే మా మూతులు వాసన చూడండి" అన్న చందంగా తన గురించి తాను ఢాంబికాలు పలుకడం. ఇది సంస్కృతంలోనుండి పుట్టిన అచ్చ తెలుగు పదము. ప్రస్తుతం ఈ పదాన్ని అతి కొద్ది మంది - పండితులు, మేధావులు మాత్రమే ఊపయోగిస్తున్నారు. గొప్ప విశేషం ఏమిటంటే స్వర్గీయ శ్రీ వై.యస్. రాజశేఖరరెడ్డి గారు పలు మార్లు చంద్రబాబు నాయుడుని ఉద్దేశించి శాసనసభలో ఉపయోగించడం జరిగింది. ప్రస్తుతం ఈ పదం అవసాన దశలో ఉంది.
నాగమణి
నాగమణి [Nagamani (Cobra Pearl) ] అనగా హిందూ పురాణాల ప్రకారం నాగుపాము (King Cobra) తల పై ఆభరణంగా ఉండే ఒక మణి. ఈ మణి గురించి అగ్ని పురాణము, వాయు పురాణం, విష్ణు పురాణం, భాగవత పురాణం, బ్రహ్మ పురాణము, మత్స్య పురాణం, మహా భారతము, గరుడ పురాణం వంటి గ్రంథాలలో ప్రస్తావించబడింది. పూర్వం నుండి నాగమణి అత్యంత విలువైన మణి అని, మంత్ర శక్తులు ఉన్నాయని హిందువుల గట్టి నమ్మకం ఇప్పటికీ ఉంది.
పూర్వం అటవీతెగల్లో నాగుపాములను, పులి చర్మాలను ధరించిన వ్యక్తిని చాలా శక్తిమంతుడిగా భావించేవారు. వేదకాలంలో మొట్టమొదటి సారిగా 'మహా శివుడు' ఆకారం రూపొందిస్తున్నప్పుడు శివుడి చేతులను, తలను నాగుపాముల చిత్రాలతో అలంకరించాడు. మణి అనేది మహిమ గల వస్తువుగా పూర్వం భావించబడేది. నాగుపాముని మహిమగల జీవి చేయడం కోసం దాని తలపై మణి అనే దాన్ని చిత్రీకరించాడు మానవుడు. కనుక మనిషి హృదయంలో నేటికీ శివుడు మహా శక్తివంతుడైన దేవుడయ్యాడు, నాగుపామును మనిషి ఆరాధించసాగాడు.
దేవుడికి దూరమై, ఆధ్యాత్మిక జీవనానికి దూరమై కేవలం శారీరక సుఖం కోసం డబ్బు సంపాదనే ద్యేయంగా పెట్టుకున్న నేటి మానవులు నాగుపాముకు నిజంగా మణి వుంటుందేమో నని, దాన్ని అమ్మి సొమ్ము చేసుకుని లక్షలు, కోట్లు సంపాదించుకోవచ్చని భ్రమపడుతున్నాడు. నదీ పరీవాహక ప్రాంతాలలో లేదా ఖనిజాలుండే ప్రాంతాలలో ఉండే క్లోరోఫేన్ (Chlorophane) అను ఒక రకమైన Fluorite ఖనిజముంటుంది. చాలా రంగుల్లో దొరికే ఈ ఖనిజానికి స్వయంగా ప్రకాశించే గుణం ఉంటుంది. రాత్రి సమయాల్లో నాగుపాములు వీటి వద్దకు చేరి, వీటి వెలుగును ఆధారంగా చేసుకుని పురుగులను, చిన్నచిన్న జంతువులను తింటాయి. వీటినే నాగుపాములు వదిలేసిన నాగమణులని చెప్పి మోసగించేవారు ఉన్నారు. కొంతమంది అయితే రహస్యంగా నాగుపామును చంపి, తల చీరి ఈ ఖనిజాన్ని అందులో పెట్టి ఇతరులకు చూపించేవారు లేకపోలేదు. మనుష్యులకు, ఇతర జంతువులకు కిడ్నీలలో, గాల్ బ్లాడర్ లో రాళ్ళు, ఏర్పడ్డట్టుగా పాము తలలో కూడా ఏర్పడతాయని అయితే అవి రత్నాలుగా ఏర్పడతాయని మరి కొంతమంది అంటారు. వాస్తవంగా నాగుపాముకి తలమీద కాని లోపల గాని మణి ఉండదు.
జగన్నాధపురమ్
జగన్నాధపురమ్, ఖమ్మం జిల్లా, చింతకాని మండలానికి చెందిన గ్రామము. . పిన్ కోడ్: 507208.
తిమ్మావజ్జల కోదండ రామయ్య
డాక్టర్ . తిమ్మావజ్జల కోదండ రామయ్య నెల్లూరు జిల్లా లో ఫిబ్రవరి 2, 1925 న జన్మించారు.ఈయన తల్లిదండ్రులు కామాక్షమ్మ , శివరామ శాస్త్రులు . ఈయన రచయిత, సాహితీవేత్త.
మాండూక్యోపనిషత్తు
మండూక మహర్షి ప్రోక్తమైనందున దీనిని మాండూక్యోపనిషత్తు అంటారు. ఇది అథర్వ వేదానికి చెందినది. ఆన్నిటికన్నా చిన్నదైన ఈ ఉపనిషత్తులో 12 మంత్రాలు మాత్రమే ఉన్నాయి. అయినా మొత్తం ఉపనిషత్తుల సారం ఇందులో నిక్షిప్తమై ఉంది. శంకరాచార్యుడు దీనికి విస్తృత భాష్యం రచించి, తన అద్వైత సిద్ధాంతానికి ఆధారంగా చేసుకున్నాడు. నాలుగు మహా వాక్యాలలో ఒకటైన "అయమాత్మా బ్రహ్మ" అనేది ఈ ఉపనిషత్తులోనే ఉంది.ఈ సమస్త జగత్తు ఓంకారమే. భూత భవిష్యద్వర్తమానాలు కూడా ఓంకారమే. ఈ త్రికాలాలకు అతీతమైనది ఏదైనా ఉంటే అది కూడా ఓంకారమే. ఈ జగత్తుకు, దానికి అతీతమైన పరమ సత్యానికి, అన్నిటికి ఓంకారం శబ్ద రూపమైన ప్రతీక. ఈ ఓంకారం దేనికైతే ప్రతీకగా ఉన్నదో అదే బ్రహ్మం. ప్రతీ జీవుడిలో ఉన్న ఆత్మయే బ్రహ్మం.
ఛాందోగ్యోపనిషత్తు
ఛాందోగ్యోపనిషత్తు సామవేదానికి చెందినది. ఉపనిషత్తులన్నిటిలోకి ప్రాచీనమైనదని కొందరి అభిపాయం. నాలుగు మహా వాక్యాలలో ఒకటైన "తత్వమసి" ఈ ఉపనిషత్తులోనిదే. ఎనిమిది అధ్యాయాలకు విస్తరించిన ఈ ఉపనిషత్తులో దేవకీ పుత్రుడైన శ్రీకృష్ణుఖని గురించి, వైచిత్రవీర్యుడైన ధృతరాష్ట్రుని గురించి ప్రస్తావించబడింది.
ఇందు 8అధ్యాయములు ఉన్నాయి. మొదటి రెండవాధ్యాయములలోను సామమును గురుంచి చెప్పబడియున్నది. ఓంకారోత్పత్తిని గురుంచియు, బ్రహ్మచర్య, గృహస్థ, వానప్రస్థాశ్రమ ధర్మముల గురుంచియు చెప్పబడియున్నది. యతి విధులనుగూర్చియు జెప్పబడియున్నది.మూడవ అధ్యాయముయందు అచ్యుతుడగు బ్రహ్మ మానవుని హృదయమందు నివసించునని చెప్పబడియున్నది. బ్రహ్మ సాక్షాత్కారమునకు జీవాత్మ పరమాత్మల ఐకత్యమునకు జ్ఞానమే కారణము అని చెప్పబడింది. నాల్గవ అధ్యాయమునందు ప్రాణవాయువు మొదలైన వాటి గురుంచియు ఆత్మబ్రహ్మను చేరు విధములగూర్చియు చెప్పబడియున్నది. ఈ ఉపనిషత్తునందే "బ్రహ్మ సత్యం జగన్మిధ్య" అని తొలుత ఘోషించడము జరిగింది. సత్తునుండి పంచ భూతములు జన్మించెనవి. జీవాత్మ ఈపంచ భూతములలో బ్రవేశించింది. ఆసత్తే సత్యమైనది. జీవాత్మ త్రివిధావస్థలలో నుండును, అనగ జాగ్రత్, స్వప్నా, సుషుప్తావస్థలలో నుండును.
దేవల మహర్షి
దేవల మహర్షి హిందూమతం లోని, ఋషులు యందు ఒక గొప్ప ఋషి.
ఆవిధముగా తపస్సు చేస్తున్నధృతరాష్ట్రుడి వద్దకు నారదుడు, దేవలుడు, పర్వతుడు, మౌంజాయనుడు అను మహర్షులు వచ్చారు. వారితో శతాయువు కూడా వచ్చాడు. కుంతి వారికి అతిథిసత్కారాలు చేసింది. తరువాత వారు ధృతరాష్ట్రుడి వద్దకు వెళ్ళారు. ధృతరాష్ట్రుడు వారికి సంభ్రమంతో నమస్కరించాడు. వారు ధృతరాష్ట్రుడిని ఆశీర్వదించాడు.
యోऽసౌ గ్రాహః స వై సద్యః పరమాశ్చర్యరూపధృక్
ముక్తో దేవలశాపేన హూహూర్గన్ధర్వసత్తమః
దేవల మహర్షి శాపం వలన హుహు అనే పేరు గల గంధర్వుడు మొసలిగా పుట్టాడు.
దేవల మహర్షి నారదుడు మరియు వ్యాసుడు వంటి వారి ద్వారా ఒక గొప్ప అధికారికంగా గుర్తించబడటమే కాకుండా మరియు భగవద్గీతలో అర్జునుడు ద్వారా కూడా దేవల మహర్షి పేరు పేర్కొన బడింది.
సంప్రదాయం ప్రకారం, దేవల మహర్షి పత్తి వస్త్రం నేత నేసిన మొదటి వ్యక్తి మరియు దైవము శివుడుకు ఇచ్చిన వాడు. అప్పటి వరకు
ఎవరయిననూ సరే ఈ సమయంలో వరకు వస్త్రముగా జంతు చర్మం ఉపయోగిస్తూ ఉండే వారు. దేవల మహర్షి ఒకనాడు మహారాజుకు వస్త్రం తీసుకొని వెళ్ళుతున్నప్పుడు, రాక్షసులు గుంపు అతనిని దాడి చేసేందుకు వచ్చింది.
దేవాంగ పురాణంలో, దేవాంగ కమ్యూనిటీ యొక్క కుల పురాణం ఉంది. ఇది వారి అవతారం మనిషి దేవల మహర్షి యొక్క జీవితం మరియు అతని ఏడు అవతారాల దేవత (చౌదేద్వారి) తో అనుసరణలు, ఆచారాలు మరియు వ్యవహారాలు (కస్టమ్స్) ; దేవాంగ విభాగం (కమ్యూనిటీ) దక్షిణ భారత రాష్ట్రాల్లో నివసించే వారు కూడా సంప్రదాయకంగా పత్తి నేత వస్త్రం మరియు వస్త్రం వ్యాపారముల్లో నిమగ్నమై ఉన్నారు. ఉత్తర భారత రాష్ట్రాలలో కూడా వారు విడివడిగా ఉన్నారు.
ఉత్తరమీమాంస
వ్యాస విరచితమైన బ్రహ్మ సూత్రములే షడ్దర్శనాలలో ఆఖరిదైన ఉత్తరమీమాంసా దర్శనము లేదా వేదాంత దర్శనము. బాదరాయణునిచే సూత్రబద్ధం చేయటం వలన బాదరాయణ సూత్రాలనీ, వేదాంతాన్ని వివరిస్తాయి కనుక వేదాంత సూత్రాలనీ, బ్రహ్మమును గురించి నివేదిస్తాయి కనుక బ్రహ్మమీమాంస లేదా బ్రహ్మ సూత్రాలనీ పేరు వచ్చింది. శారీరకుని (శరీర పరివృతుడైన జీవాత్మ) గురించి మీమాంసించడం వలన శారీరక మీమాంస అని కూడా అంటారు. అందుకే బ్రహ్మసూత్రాలకు శంకరుడు వ్రాసిన భాష్యం శారీరక భాష్యంగా ప్రసిద్ధి కెక్కింది. ఈ సూత్రములను వ్రాసినది బాదరయణుడు అని ఆదిశంకరుడు స్పస్టముగ వ్రాసినా బాదరయణుడు మరియు వ్యాసుడు ఒకరే అను విషయములో కచ్చితమైన ఆధారములు లేవు. ఇందులో జైన, బౌద్ధ మతములను పరామర్సించుట చేత, ఆ మతములు మన దేశములో ప్రచారమైన తర్వాత ఈ గ్రంథము రచించి యుండవచ్చునని తెలియవచ్చుచున్నది.
బ్రహ్మసూత్ర గ్రంథంలో నాలుగు అధ్యాయాలు, ప్రతీ అధ్యాయంలో నాలుగు పాదాలు, ప్రతి పాదంలో కొన్ని అధికరణాల చొప్పున మొత్తం 192 అధికరణాలు, ప్రతి అధికరణంలో కొన్ని సూత్రాల చొప్పున మొత్తం 555 సూత్రాలు ఉన్నాయి. శంకరునితోపాటు రామానుజుడు, మధ్వాచార్యుడు, వల్లభాచార్యుడు మొదలైనవారు కూడా బ్రహ్మసూత్రాలకు భాష్యాలను రచించడం జరిగింది.
ఇందలి ప్రథమమున గల నాలుగు సూత్రములు మాత్రము బహు మిక్కిలిగా గురువులు తమ శిష్యులకు బోధింతురు. వీటిని "చతుస్సూత్రి" అని అంటారు.
దీనితో పాటు శంకరులవారి అధ్యాస భాష్యము చాల ముఖ్యమైనది. అధ్యాస అనగా ఆరోపము. అధ్యాస ఎలా జరిగింది అని శ్రవణ కాలములో అవగతము చేసుకున్నవారికి, వేదాంత అర్ధమును గ్రహించుట బహు సులువు అగును. సూత్రము అనగా, తక్కువ సంఖ్యగల మాటలు, సారమైన విషయము, వివిధములైన అర్ధములు దానియందుండ వలయును. అనావస్యమైన మాటలు ఉండకూడదు. మరి ఏ దోషములు ఉండరాదు. సూత్రమును విడగొట్టి వివరముగ గురుశిష్య సంప్రదాయముతో తెలుసుకొనిన గాని సూత్రమున దాగిన అర్ధము యథాతథముగ బోధపడదు.
వాసుకి సుంకవల్లి
"వాసుకి సుంకవల్లి"' పశ్చిమ గోదావరి జిల్లా ఉంగుటూరుకి చెందిన సుందరీమణి. తండ్రి సుంకవల్లి వెంకటరమణ. ప్రస్తుత నివాసము హైదరాబాదు. ఢిల్లీ, పూనే లలో విద్యాభ్యాసము చేసింది.
అమెరికా లోని న్యూ యార్క్ విశ్వవిద్యాలయములో న్యాయ శాస్త్రము అభ్యసించి, ఐక్యరాజ్యసమితి కార్యాలయములో కొంతకాలము ఉద్యోగము చేసింది.
26 సంవత్సరముల వయసు గల వాసుకి "విశ్వసుందరి-భారత్" లేక " Miss India Universe - 2011" గా ఎన్నికయింది. 5 అడుగుల 8 అంగుళాల వాసుకి సెప్టెంబర్ 12, 2011 న బ్రెజిల్ లో జరుగనున్న "విశ్వసుందరి-2011" పోటీలలో పాల్గొంటుంది.
భృగు వంశము
భృగులు జాతి వారిని, భార్గవులు అని కూడా పిలుస్తారు, హిందూ పురాణాలలో, ఒక పురాతన అగ్ని-పూజారి అయిన భృగువు నకు చెందినవారు. వీరు బ్రహ్మ నుండి జన్మించినట్లు చెబుతారు (బ్రహ్మచే సృష్టించబడిన ప్రాజాపటిలో ఒకరు, సృష్టి యొక్క దేవుడు).
మహర్షి భృగు ( సంస్కృతం : Bhṛgu) ఏడు గొప్ప ఋషులు ఒకరు, సప్తఋషులలో ఒకరు, అనేక ప్రజాపతులలో (సృష్టి యొక్క దూతలు) ఒకరు, బ్రహ్మ (సృష్టి యొక్క దేవుడు) రూపొందించినవారు, ఊహాత్మక జ్యోతిషశాస్త్రం మొదటి కంపైలర్, జ్యోతిషశాస్త్ర (జ్యోతిషం) క్లాసిక్. మరియు భృగు సంహిత రచయిత కూడా, భృగు బ్రహ్మ మొక్క ఒక మానస (మనస్సు-జన్మించిన కుమారుడు) పుత్రుడుగా భావిస్తారు. భార్గవ పేరు యొక్క విశేషణ రూపం, వారి వారసులు సూచించడానికి ఉపయోగిస్తారు మరియు భృగు పాఠశాల కూడా ఉంది.
భృగులు సోమ మొక్కల రసం దేవతలకు అందజేయడం యొక్క ఆచారాన్ని స్థాపించినట్లు చెబుతారు. వీరిలో కొందరు యోధులు, యాజకులు ఉన్నారు. అధర్వణ వేదం మరియు ఋగ్వేదం యొక్క కూర్పుతో భృగులకు దగ్గర సంబంధం ఉంది. అలాగే వత్స, బిడా, అరిష్టసేనా, దైవదాస, మరియు శౌనక మర్కండెయ లు భృగు వంశానికి చెందినవి. ఈ వంశావళిలోని పురాణాల్లో ప్రస్తావించబడిన ప్రముఖ వ్యక్తులు (ప్రవరములు): భార్గవ, చ్యవన, ఆప్నావాన, ఔరవ, జమదగ్న్య (జమదగ్ని కుమారుడు) మరియు పరశురాముడు మొదలైనవారు. హిందూ సంస్కృతులలో, భృగుని కుమారులలో ఒకరు ప్లానెట్ వీనస్ నకు శుక్ర అని పేరు. శుక్రుడు దైత్య (దైవ ఆరాధకులకు శత్రువులు) మరియు దేవస్ (దేవతలు) యొక్క ఆధ్యాత్మిక మార్గదర్శినిగా శుక్ర అయ్యాడు. భృగువుకు మరో కుమారుడు చ్యవన, మను కుమార్తె అరుషిని (సుకన్య అని కూడా పిలుస్తారు) వివాహం చేసుకున్నాడు.
బ్రహ్మ - మానస పుత్రుడు "భృగు మహర్షి"
భృగువు దక్ష ప్రజాపతి పుత్రిక (కుమార్తె ) ఖ్యాతిదేవితో వివాహం జరిగింది. వీరికి ముగ్గురు సంతానం కలిగారు. 1) దాత 2) విధాత 3) శ్రీ మహాలక్ష్మి
1) దాత - అయతి (మేరు పర్వతరాజు)
వారల సంతానం - ప్రాణుండు
ప్రాణుండు: బ్రహ్మ చర్య వ్రత దీక్ష తీస్కొనెను
3) శ్రీ మహాలక్ష్మీ - శ్రీ మహా విష్ణువుకి ఇచ్చి వివాహం చేసిరి
2) విధాత - నియతి (మేరు పర్వతరాజు)
వారల సంతానం -
మృఖండ మహర్షి - మనస్విని (ముద్గల మహర్షి)
వారల సంతానం
మార్కండేయుడు -దూమ్రావతి దేవి (అగ్ని)
వారల సంతానం
శ్రీ మహా విష్ణువు అంశ
భావణారాయణుడు (వేద శీర్షుడు) - భద్రావతి దేవి
వారల సంతానం
101 మంది ఋషి శ్రేష్టులు
భృగు మహర్షి -పులోమ (కర్థమ ప్రజాపతి)
వారల సంతానం
చ్యవణుడు -1) అర్శిని 2) సుకన్య వారల సంతానం
1) ఔర్వుడు -ప్రమద్వర వారల సంతానం
ఋచిక మహర్షి - సత్యవతి వారల సంతానం
జమదగ్ని మహర్షి - రేణుక దేవి వారల సంతానం
1) కమణ్వత 2) సుశేన 3) వసు 4) విశ్వావసు 5) పరశు రామ (విష్ణువు దశావతారములలో ఒకటి)
భృగు మహర్షి - ఉషనల (ఊర్జ మహా ఋషి)
వారల సంతానం
1) జావంతి 2) సుజన్మద్ 3) శుచి 4) కామ 5) మూర్థ్న 6) తాజ్య 7) వసు 8) ప్రభవ 9) అత్యాయు 10) దక్ష్య 11) ఇతివర 
12) శుక్రాచార్యుడు (దైత్య గురువు, నవ గ్రహములలో ఒకరు)
శుక్రాచార్యుడు -1) గోమతి 2) ఊర్జ సతి 3) జయంతి అను ముగ్గరు భార్యలు వారల సంతానం
1) చండ, అర్క
2) తార్ష్య, వరుచ
3) దేవయాని
పుత్ర పౌత్రాదులచే భృగు వంశము వర్థిల్లెను
ఋచీక మహర్షి
ఋచీక మహర్షి ని "రుచికుడు" అని కూడా వ్యవహరింతురు. మిక్కిలి తపోబలసంపన్నుడు. చతుర్వేదాలు యెరింగినవాడు. ధనుర్వేదము ఆసాంతము తెలిసినవాడు. సత్యసంధుడు. 
ఒక ముసలి బ్రాహ్మణుడు అయిన ఋచీక మహర్షితో భార్య పేరు సత్యవతి (ఋచీకుడి భార్య)కి వివాహం జరిగింది. సత్యవతి (ఋచీకుడి భార్య) తండ్రి గాధి రాజు. గాధి తండ్రి కుశనాభుడు మరియు గాధి కుమారుడు విశ్వామిత్రుడు. ఋచీక మహర్షి దంపతులకు పుట్టిన కుమారుడు జమదగ్ని మహర్షి.
ఋచీక మహర్షి తన వారసుడుగా బ్రాహ్మణ లక్షణాలు కలిగిన ఒక కుమారుడు కావలయునని, అందుకు కావలసిన పవిత్రమైన బలి సమర్పణ (చారు) అతను ఈ లక్ష్యం సాధించడానికి సిద్ధం చేసాడు మరియు ఆ కోరికతో అందుకోసం వలననే అతను దానిని సత్యవతికి ఇచ్చాడు. అతను సత్యవతి తల్లికి కూడా ఆమె అభ్యర్థనను మన్నించి తన వద్ద క్షత్రియ లక్షణాలున్న ఒక కుమారుడు గర్భం కలగడానికి మరొక చారు పాత్ర ఇచ్చాడు. కానీ సత్యవతి తల్లి రహస్యముగా ఆమె తమ చారు మార్పిడి కోసం సత్యవతిని కోరింది. ఈ మార్పిడి ఫలితంగా సత్యవతి తల్లికి, ఒక బ్రాహ్మణ లక్షణాల నాణ్యతగా క్షత్రియ రాజు గాధి కుమారుడుగా విశ్వామిత్రుడు నకు జన్మనివ్వడం ; అలాగే సత్యవతి, క్షత్రియ యొక్క లక్షణాలను కలిగియున్న ఒక బ్రాహ్మణుడుగా పరశురాముడు తండ్రి అయిన జమదగ్నికి జన్మనిచ్చింది.
బ్రహ్మర్షి విశ్వామిత్రుడు మరియు విష్ణువు యొక్క ఆరవ అవతారం అయిన గొప్ప యోధుడు, ఋషి అయిన పరశురాముడు నకు సంబంధించినంత వరకు చాలా బంధుబాంధ్యవం ఉంది.
శ్రీమహావిష్ణువు దశావతారములలో పరశురామావతారము ఆరవది. త్రేతాయుగము ఆరంభములో జరిగింది. అధికార బల మదాంధులైన క్షత్రియులను శిక్షించిన అవతారమిది. పరశురాముని భార్గవరాముడు, జామదగ్ని అని కూడా అంటారు.
కుశ వంశానికి చెందిన మహారాజు గాధి. ఒకసారి భృగు వంశానికి చెందిన ఋచీక మహర్షి గాధి దగ్గరికి వెళ్ళి ఆయన కూతురు సత్యవతిని తనకిచ్చి వివాహం చెయ్యమని కోరగా ఆ మహారాజు నున్నటి శరీరం నల్లటి చెవులు గల వెయ్యి గుర్రాలు ఇమ్మని కోరుతాడు. ఋచీకుడు వరుణుని ప్రార్థించి వెయ్యి గుర్రాలు తెచ్చి సత్యవతిని పెళ్ళి చేసుకొన్నాడు. ఇలా జరుగుతుండగా ఒక రోజు సత్యవతి ఋచీకుని దగ్గరకు వచ్చి తనకు, తన తల్లికి పుత్రసంతానం ప్రసాదించమని కోరగా ఋచీకుడు యాగం చేసి విప్రమంత్రపూతం అయిన ఒక హవిస్సు, రాజమంత్రపూతం అయిన ఒక హవిస్సు తయారుచేసి స్నానానికి వెళ్ళతాడు. సత్యవతి ఈ విషయం తెలియక రాజమంత్రపూతమైన హవిస్సు తను తీసుకొని విప్రమంత్రపూతమైన హవిస్సు తల్లికి ఇస్తుంది. ఋచీకునికి సత్యవతి విషయం తెలిపి ప్రాధేయపడగా తనకొడుకు సాత్వికుడిగ ఉండి, మనుమడు ఉగ్రుడు అవుతాడు అని పల్కుతాడు. ఋచీకుని కుమారుడు జమదగ్ని. జమదగ్ని కొడుకు పురుషోత్తమాంశతో జన్మించినవాడు పరశురాముడు. గాధి కొడుకే విశ్వామిత్రుడు. భృగు వంశాను చరితంగా జమదగ్నికి కూడా కోపము మెండు. ఆయన పత్ని రేణుకాదేవి. జమదగ్ని, రేణుకల చిన్న కొడుకు పేరు పరశురాముడు. పరశురాముడు శివుని వద్ద అస్త్రవిద్యలను అభ్యసించి, అజేయ పరాక్రమవంతుడై, ఆయన నుండి అఖండ పరశువు (గండ్ర గొడ్డలి) పొంది, పరశురాముడైనాడు.
సత్యవతి (ఋచీకుడి భార్య)
సత్యవతి (ఋచీకుడి భార్య) కథ గాధి అనే రాజుతో మొదలవుతుంది. జహ్ను వంశం లేదా కుశిక వంశం రాజు అయిన గాధికి ఒక అందమైన మరియు తెలివైన కుమార్తె సత్యవతి ఉంది.
ఒకనాడు పని మీద రాజు గారి దగ్గరకు వెళ్ళిన ఋచీక మహర్షి అక్కడ ఉన్న అందాలరాశి సత్యవతిని చూసి పరవశించి, బ్రహ్మచర్యం పాటిస్తూ తపోదీక్షలో ఇంతకాలము ఉన్ననూ, ఆమె సౌందర్యమునకు ముగ్ధుడై, మనసు సత్యవతి యందే లగ్నమొనర్చి, ఆమెనే వివాహమాడ నిశ్చయిచుకొని, తన మనసులోని ఆంతర్యాన్ని గాధికి విశదపరచి, సత్యవతిని తనకిచ్చి వివాహము జరిపించమని కోరతాడు.
ఒక ముసలి బ్రాహ్మణుడు అయిన ఋచీక మహర్షితో భార్య పేరు సత్యవతి (ఋచీకుడి భార్య) కి వివాహం జరిగింది. సత్యవతి (ఋచీకుడి భార్య) తండ్రి గాధి రాజు. గాధి తండ్రి కుశనాభుడు మరియు గాధి కుమారుడు విశ్వామిత్రుడు. ఋచీక మహర్షి దంపతులకు పుట్టిన కుమారుడు జమదగ్ని మహర్షి.
శ్రీమహావిష్ణువు దశావతారములలో పరశురామావతారము ఆరవది. త్రేతాయుగము ఆరంభములో జరిగింది. అధికార బల మదాంధులైన క్షత్రియులను శిక్షించిన అవతారమిది. పరశురాముని భార్గవరాముడు, జామదగ్ని అని కూడా అంటారు.
బ్రహ్మర్షి విశ్వామిత్రుడు మరియు విష్ణువు యొక్క ఆరవ అవతారం అయిన గొప్ప యోధుడు, ఋషి అయిన పరశురాముడు నకు సంబంధించినంత వరకు చాలా దగ్గర బంధుబాంధ్యవం ఉంది.
కుశ వంశానికి చెందిన మహారాజు గాధి. ఒకసారి భృగు వంశానికి చెందిన ఋచీకుడు అనే మహర్షి గాధి దగ్గరికి వెళ్ళి ఆయన కూతురు సత్యవతిని తనకిచ్చి వివాహం చెయ్యమని కోరగా ఆ మహారాజు నున్నటి శరీరం నల్లటి చెవులు గల వెయ్యి గుర్రాలు ఇమ్మని కోరుతాడు. ఋచీకుడు వరుణుని ప్రార్థించి వెయ్యి గుర్రాలు తెచ్చి సత్యవతిని పెళ్ళి చేసుకొన్నాడు. ఇలా జరుగుతుండగా ఒక రోజు సత్యవతి ఋచీకుని దగ్గరకు వచ్చి తనకు, తన తల్లికి పుత్రసంతానం ప్రసాదించమని కోరగా ఉచీకుడు యాగం చేసి విప్రమంత్రపూతం అయిన ఒక హవిస్సు, రాజమంత్రపూతం అయిన ఒక హవిస్సు తయారుచేసి స్నానానికి వెళ్ళతాడు. సత్యవతి ఈ విషయం తెలియక రాజమంత్రపూతమైన హవిస్సు తను తీసుకొని విప్రమంత్రపూతమైన హవిస్సు తల్లికి ఇస్తుంది. ఋచీకునికి సత్యవతి విషయం తెలిపి ప్రాధేయపడగా తనకొడుకు సాత్వికుడిగ ఉండి, మనుమడు ఉగ్రుడు అవుతాడు అని పల్కుతాడు. ఋచీకుని కుమారుడు జమదగ్ని. జమదగ్ని కొడుకు పురుషోత్తమాంశతో జన్మించినవాడు పరశురాముడు. గాధి కొడుకే విశ్వామిత్రుడు. భృగు వంశాను చరితంగా జమదగ్నికి కూడా కోపము మెండు. ఆయన పత్ని రేణుకాదేవి. జమదగ్ని, రేణుకల చిన్న కొడుకు పేరు పరశురాముడు. పరశురాముడు శివుని వద్ద అస్త్రవిద్యలను అభ్యసించి, అజేయ పరాక్రమవంతుడై, ఆయన నుండి అఖండ పరశువు (గండ్ర గొడ్డలి) పొంది, పరశురాముడైనాడు.
రేణుకాదేవి
ప్రసేనజిత్తు అనే ఇక్ష్వాకు వంశము రాజు కూతురు రేణుకాదేవి. 
రేణుకాదేవి భర్త జమదగ్ని.. జమదగ్ని పెరిగి పెద్దవాడైన అతను కఠోర అధ్యయనం మరియు వేదాల మీద పాండిత్యానికి పట్టు సాధించాడు. తదుపరి అతను సౌర రాజవంశం లేదా సూర్యవంశం యొక్క, రాజు ప్రసేనజిత్తు వద్దకు వెళ్ళాడు, వివాహంలో ప్రసేనజిత్తు కుమార్తె రేణుక చేతిని తన చేతిలో పెట్టమని అడిగాడు. తదనంతరం, వారు వివాహం చేసుకున్నారు, జంటకు కలిగిన ఐదుగురు కుమారులను వాసు, విశ్వ వాసు, బృహుధ్యాను, బృహుత్వాకణ్వ మరియు రాంభద్ర తరువాత ఇతనిని పరశురాముడు అని పిలుస్తారు.
రేణుకాదేవి, జమదగ్ని దంపతులకు అయిదుగురు సంతానం. పెద్ద కుమారుడు రుమణ్వంతుడు మరియు చివరి కుమారుడు పరశురాముడు.
శ్రీమహావిష్ణువు దశావతారములలో పరశురామావతారము ఆరవది. త్రేతాయుగము ఆరంభములో జరిగింది. అధికార బల మదాంధులైన క్షత్రియులను శిక్షించిన అవతారమిది. పరశురాముని భార్గవరాముడు, జామదగ్ని అని కూడా అంటారు.
కుశ వంశానికి చెందిన మహారాజు గాధి. ఒకసారి భృగు వంశానికి చెందిన ఋచీకుడు అనే మహర్షి గాధి దగ్గరికి వెళ్ళి ఆయన కూతురు సత్యవతిని తనకిచ్చి వివాహం చెయ్యమని కోరగా ఆ మహారాజు నున్నటి శరీరం నల్లటి చెవులు గల వెయ్యి గుర్రాలు ఇమ్మని కోరుతాడు. ఋచీకుడు వరుణుని ప్రార్థించి వెయ్యి గుర్రాలు తెచ్చి సత్యవతిని పెళ్ళి చేసుకొన్నాడు. ఇలా జరుగుతుండగా ఒక రోజు సత్యవతి ఋచీకుని దగ్గరకు వచ్చి తనకు, తన తల్లికి పుత్రసంతానం ప్రసాదించమని కోరగా ఋచీకుడు యాగం చేసి విప్రమంత్రపూతం అయిన ఒక హవిస్సు, రాజమంత్రపూతం అయిన ఒక హవిస్సు తయారుచేసి స్నానానికి వెళ్ళతాడు. సత్యవతి ఈ విషయం తెలియక రాజమంత్రపూతమైన హవిస్సు తను తీసుకొని విప్రమంత్రపూతమైన హవిస్సు తల్లికి ఇస్తుంది. ఋచీకునికి సత్యవతి విషయం తెలిపి ప్రాధేయపడగా తనకొడుకు సాత్వికుడిగ ఉండి, మనుమడు ఉగ్రుడు అవుతాడు అని పల్కుతాడు. ఋచీకుని కుమారుడు జమదగ్ని. జమదగ్ని కొడుకు పురుషోత్తమాంశతో జన్మించినవాడు పరశురాముడు. గాధి కొడుకే విశ్వామిత్రుడు. భృగు వంశాను చరితంగా జమదగ్నికి కూడా కోపము మెండు. ఆయన పత్ని రేణుకాదేవి. జమదగ్ని, రేణుకల చిన్న కొడుకు పేరు పరశురాముడు. పరశురాముడు శివుని వద్ద అస్త్రవిద్యలను అభ్యసించి, అజేయ పరాక్రమవంతుడై, ఆయన నుండి అఖండ పరశువు (గండ్ర గొడ్డలి) పొంది, పరశురాముడైనాడు.
కాలం ఇలా నడుచుచుండగా ఒకసారి రేణుక నీటి కొరకు చెరువుకు వెళ్తుంది. అక్కడ గంధర్వుల జలకేళి చూస్తూ ఉండటం వల్ల తిరిగి రావడం ఆలస్యమౌతుంది. కోపించిన జమదగ్ని ఆమెను సంహరించవలెనని కొడుకులను ఆదేశిస్తాడు. పెద్దకొడుకులు అందుకు సమ్మతించరు. తల్లిని, సోదరులను సంహరించమని జమదగ్ని పరశురాముని ఆదేశించగా, అతడు తండ్రి చెప్పినట్లే చేస్తాడు. జమదగ్ని సంతోషించి ఏమైనా వరము కోరుకొమ్మనగా పరశురాముడు తల్లిని, సోదరులను బ్రతికించమంటాడు. ఈ విధముగా పరశురాముడు తన తల్లిని సోదరులను తిరిగి బ్రతికించుకొంటాడు.
ఒకరోజు పరశురాముడు ఇంట్లోలేని సమయం చూసి, కార్తవీర్యార్జునుని కుమారులు జమదగ్ని తల నరికి మాహిష్మతికి పట్టుకు పొతారు. పరశురాముని తల్లి రేణుక భర్త శవంపై పడి రోదిస్తూ 21 మార్లు గుండెలు బాదుకుంటుంది. పరశురాముడు మాహిష్మతికి పోయి కార్తవీర్యార్జునుని కుమారులులను చంపి జమదగ్ని తలను తెచ్చి మెండానికి అతికించి బ్రతికిస్తాడు.
ఒక గ్రామదేవత. పరశురాముల తల్లి అగు పరాశక్తి అవతారము అయిన రేణుకాదేవిని ఈనామముచే అనేకదేశములయందు పూజింతురు.
పూర్వమీమాంస
షడ్దర్శనాలలో ఐదవది మీమాంసా దర్శనం. కర్మకాండకు సంబంధించిన పూర్వ భాగాన్ని వివరిస్తుంది కనుక దీనికి పూర్వమీమాంస అని పేరు వచ్చింది. కాగా, జ్ఞానకాండకు సంబంధించిన ఉత్తర భాగాన్ని(ఉపనిషత్తులను) వివరిస్తుంది కనుక బ్రహ్మసూత్ర దర్శనానికి ఉత్తరమీమాంస అని పేరు వచ్చింది. మీమాంస అంటే వివేచించడం, వితర్కించడం, విచికిత్స చేయడం.
పూర్వమీమాంసా కర్త జైమిని. ఇతడు భారతాన్ని కూడా వ్రాశాడు. దీనిని జైమిని భారతం అంటారు. జైమిని సూత్రాలు కర్మకాండను, యజ్ఞ యాగాలపై విశ్వాసాన్ని పునరుద్ధరించడమే ముఖ్యోద్ధేశ్యంగా రచించబడ్డాయని ఒక అభిప్రాయం. మీమాంసా దర్శనములో 2500 సూత్రాలున్నాయి. ఇవి 12 అధ్యాయాలుగా, 60 పాదాలుగా ఉన్నాయి.
"అథాతో ధర్మజిజ్ఞాసా" అని జైమిని పూర్వమీమాంసా సూత్రాలు ప్రారంభమవుతాయి. అంటే "ఇప్పుడు ధర్మాన్ని గురించి వివేచన చేద్దాము" అని అర్థం. పూర్వమీమాంస ధర్మోద్ధరణకు ఉద్ధేశించిన దర్శనం. ధర్మం అంటే వేదధర్మం. అంటే యజ్ఞయాగాది కర్మకాండ. అందుచేత దీనికి కర్మ మీమాంస, ధర్మ మీమాంస అనే పేర్లు కూడా ఉన్నాయి.
యజ్ఞ కర్మకాండకు ఆధారం బ్రాహ్మణాలు. ఏ యజ్ఞాలను ఏ విధంగా చేయాలి, ఏ కర్మలను ఏ క్రమంలో చేయాలి మొదలైన అనేక విషయాలపై సందేహాలు బయలుదేరినప్పుడు వాటిపై వివిధ సందర్భాలలో చర్చలు జరిగేవి. ఆ చర్చలపై ఆధారపడి వాటి సారాంశాన్ని సూత్రాల రూపంలో మీమాంస దర్శనంగా జైమిని క్రోడీకరించాడు.
న్యాయ దర్శనము
గౌతముని న్యాయ సూత్రాలు ఇలా ప్రారంభం అవుతాయి.
ఏదో ఏదో అన్నది..ఈ మసక వెలుతురు
ఏదో ఏదో అన్నది..ఈ మసక వెలుతురు పాట ముత్యాల ముగ్గు (1975) అను తెలుగు సినిమా లోనిది. ఈ పాటకు ఆరుద్ర గారు సాహిత్యాన్ని అందించగా, కె.వి.మహదేవన్ గారు స్వరపరచగా, వి.రామకృష్ణ గారు ఆలపించగా, శ్రీధర్ మరియు సంగీతలు అభినయించారు.
పల్లవి:
ఏదో ఏదో అన్నది ...ఈ మసక వెలుతురు...
గూటి పడవలో విన్నది... కొత్త పెళ్లికూతురు..
ఏదో ఏదో అన్నది ...ఈ మసక వెలుతురు...
గూటి పడవలో విన్నది... కొత్త పెళ్లికూతురు..
చరణం1:
ఒదిగి ఒదిగి కూర్చుంది బిడియ పడే వయ్యారం...
ముడుచుకునే కొలది మరీ మిడిసిపడే సింగారం
సోయగాల విందులకై వేయి కనులు కావాలి
ఉ ఉ ఉ ఊ... ఉ ఉ ఉ ఊ ఊ.. ..ఏదో ఏదో అన్నది ...ఈ మసక వెలుతురు...
గూటి పడవలో విన్నది... కొత్త పెళ్లికూతురు.
చరణం2:
నింగిలోని వేలుపులు ఎంత కనికరించారో...
నిన్ను నాకు కానుకగా పిలిచి కలిమినొసగేరు...
పులకరించు మమతలతో పూల పాన్పు వేశారు!
ఉ ఉ ఉ ఊ... ఉ ఉ ఉ ఊ ఊ.. ..ఏదో ఏదో అన్నది ...ఈ మసక వెలుతురు...
గూటి పడవలో విన్నది... కొత్త పెళ్లికూతురు...
షడ్దర్శనములు
హిందూమత సాంప్రదాయంలో జీవితము, ధర్మము, మోక్షము వంటి కొన్ని క్లిష్టమైన తాత్వికసమస్యలకు పలువిధాలైన సమాధానాలు వివిధ తత్వవేత్తలచే ప్రతిపాదింపబడినవి. వారి ప్రతిపాదనలే దర్శనములు. దర్శనాలలో పరిశీలింపబడిన కొన్ని ప్రశ్నలు - మరణానంతరము శరీరమునుండి విడివడిన జీవుడేమగును? మోక్షస్వరూపం ఎలాంటిది? జీవుడు లోకాంతరములకు వెళ్ళు మార్గం ఏమిటి? ఇటువంటి ప్రశ్నలకు దర్శనాలలో సమాధానాలు చెప్పబడ్డాయి.
వాటిలో ఆరు ముఖ్యమైనవాటిని షడ్దర్శనములు అంటారు. అవి
ఇవన్నీ వేదములు ప్రమాణంగా చెప్పబడిన దర్శనాలు. ఇవే కాక వేదములను అంగీకరింపని వారు (చార్వాకులు, బౌద్ధులు, జైనులు ఇలాంటి వారు) చెప్పిన దర్శనాలు కూడా ఉన్నాయి.
వనరులు
దొమ్మేటి సూర్యనారాయణ
దొమ్మేటి సూర్యనారాయణ సుప్రసిద్ధ రంగస్థల మరియు సినిమా నటుడు.
ఇతడు "రంగూన్ రౌడీ" నాటకంలో రౌడీ పాత్రను ధరించి ప్రేక్షకులను మెప్పించిన మేటి. 
వీరు తూర్పు గోదావరి జిల్లాలోని బోడసకుర్రు గ్రామంలో జన్మించారు. దొమ్మేటి వారి కుటుంబం రంగూన్ వెళ్ళి వ్యాపారంలో ప్రఖ్యాతి గడించారు. సూర్యనారాయణ గారు ఆంధ్ర దేశంలోనే కాకుండా బర్మాలో కూడా తెలుగు నాటకాలను విస్తృతంగా ప్రదర్శించి అఖండమైన ప్రఖ్యాతి తెచ్చిపెట్టింది.
రంగూన్ రౌడి నాటకపు పతాక సన్నివేశంలో తాను చేసిన హత్యానేరాన్ని తన భార్య నెత్తినేసుకుని ఉరిశిక్ష అనుభవించే సందర్భంలో రౌడీ పాత్ర పడే పశ్చాత్తాప సన్నివేశాన్ని ఎంతో హృదయ విదారకంగా, ఉదాత్తంగా నటించేవారు. చివరకు తాను చేసిన పాపానికి నిష్కృతి లేదని రొమ్ములు బాదుకుని, రక్తం కక్కుకుని చనిపోయే ఘట్టం అతి సమర్ధవంతంగా పోషించేవారు.
తెలుగు చలనచిత్ర రంగంలో ప్రవేశించి కొన్ని సరస్వతీ టాకీసు వారు నిర్మించిన ద్రౌపదీ వస్త్రాపహరణం (1936) లో భీమునిగా ధరించిన పాత్ర మరువలేనిది. ఆ తర్వాత కనకతార (1937) చిత్రంలో ధరించిన క్రూరసేనుడి పాత్ర చాలా విశిష్టమైనది. ఆనాడు అలాంటి తామస పాత్రలు ధరించడంలో వేమూరి గగ్గయ్య గారితో సమవుజ్జీగా కీర్తినార్జించారు.
దొమ్మేటి
దొమ్మేటి తెలుగు వారిలో కొందరి ఇంటి పేరు.
కరుటూరి సూర్యారావు
కరుటూరి సూర్యారావు కష్టే ఫలీ అనే నానుడి నిజము చేసిన గొప్ప వ్యవసాయ, వ్యాపార, పారిశ్రామిక వేత్త. పశ్చిమ గోదావరి జిల్లా, తణుకు సమీపమున, మోర్త గ్రామములో పేద కర్షక కుటుంబములో జన్మించారు. "ప్రపంచ గులాబీ మహారాజు" గా పేరు బడ్డారు. సూర్యారావు ప్రతి రైతుకూ ఆదర్శప్రాయుడు.
సెప్టెంబరు 8, 1933 లో జన్మించిన సూర్యారావు ఉన్నత పాఠశాల చదువు ముగించాడు. తండ్రి నుండి సంక్రమించిన ఒక ఎకరము పొలము అమ్మి, కర్ణాటక రాష్ట్రము వలస వెళ్ళి, హాస్పేట లో వ్యవసాయము చేయుటకు స్థిరపడ్డాడు. కష్టాన్ని నమ్ముకున్న సూర్యారావు అంచలంచలుగా ఎదిగాడు. 'వరలక్ష్మి' ప్రత్తి వంగడాన్ని సాగు చేసిన ప్రధముడు. ఒకే పంటలో 75 టన్నుల చెరకు పండించి పురస్కారాలు పొందాడు. రహదారుల కాంట్రాక్టరుగా, రైస్ మిల్లు యజమానిగా, ఎరువుల వ్యాపారిగా సంపాదించిన డబ్బుతో కూర్గ్ లోని బ్రిటిష్ వారి తేయాకు ఎస్టేట్ కొన్నాడు. 1975లో మెగ్నీసియం ఉత్పాదక పరిశ్రమ, 1978లో నవభారత్ స్టీల్, 1979లో దీపక్ కేబుల్స్ , 1993 లో కరుటూరి ఫ్లోరిటెక్ స్థాపించాడు.
ఆస్ట్రేలియా పర్యటనలో, భారత దేశపు గులాబీల చిన్న పరిమాణము వల్ల వ్యాపారము వృద్ధి కావడం లేదని గ్రహించి, కొడుకు సాయిరామకృష్ణ ను కెన్యా దేశము లో గులాబీల సాగు చేయమని ప్రోత్సహించాడు. అమెరికాలో వ్యాపార శాస్త్రములో పట్టా పొందిన రామకృష్ణ తండ్రి స్ఫూర్తితో 150 ఎకరములలో గులాబీలు సాగుచేసి యూరోప్ దేశాలకు ఎగుమతి మొదలుపెట్టాడు. క్రమముగా ఇథియోపియాలో 300 ఎకరాలు తీసుకొని యూరోప్, అమెరికాలకు రోజా పువ్వుల వ్యాపారం విస్తరించాడు. ప్రస్తుతం మూడు దేశాలలో, 900 ఎకరాలలో గులాబీ మొక్కల సాగు నడుస్తున్నది. కరుటూరి గ్లోబల్ ప్రస్తుతము ఇథియోపియాలో 1,11,700 హెక్టార్లలో వరి, మొక్కజొన్న, చెరకు, కూరగాయలు మొదలైన పంటలు పండిస్తున్నది.ప్రపంచములో అతిపెద్ద వ్యవసాయ వాణిజ్య సంస్థగా ఎదుగుతున్నది. కరవుకాటకాలకు నెలవైన ఆఫ్రికా ఖండములో అహారోత్పత్తికి తోడ్పడుతూ, విశ్వవాణిజ్యవిపణి లో విలక్షణమైన ముద్రతో పెరుగుతున్న ఈ సంస్థ ఒక సామాన్య కర్షకుని పట్టుదలకు, శ్రమకు, భూమిని నమ్ముకొని జీవించే తత్వానికీ ఒక ఉదాహరణ.
సూర్యారావు గొప్పదాత. రాయచూరులో ఆసుపత్రి, త్రాగునీటి పధకాలు, రైతుల కోసం పురుగు మందుల పరీక్షాశాల, ఇథియోపియా లోని పల్లెలలో త్రాగునీటి సౌకర్యాలు కల్పించాడు. తిరుమల తిరుపతి దేవస్థానములో నిత్య అన్నదాన పధకానికి లక్షల రూపాయలు దానం చేశాడు. ప్రతి సంవత్సరము జనవరి 17వ తేదీన వేలాదిమంది ప్రజలకు ఉచిత వస్త్రదానము, భోజనము కల్పిస్తాడు.
సూర్యారావు జూన్ 3, 2011 న బెంగళూరులో మరణించాడు.
భరద్వాజ మహర్షి
వేదాల ప్రకారం, భరద్వాజ బార్హస్పత్య అనేది ఈతని అసలు పేరు. ఆ పేరునందలి బార్హస్పత్య అనేది వీరి తండ్రి అయిన బృహస్పతిని స్పురణకి వచ్చేవిధంగా ఉంటుంది. శతపథ బ్రాహ్మణం ప్రకారమే కాకుండా, వేదాలలో కూడా ప్రస్తావించిన సప్త ఋషులలో ఈయన కూడా ఒక్కరు. సప్త ఋషుల గురించి మహాభారతంలోనూ మరియు పురాణాలలోనూ కూడా ప్రస్తావించబడినది. కొన్ని పురాణాల ప్రకారం ఈయన అత్రి మహర్షి కొడుకుగా చెప్పబడింది.
చరక సంహిత ప్రకారం, ఈతడు వైద్య శాస్త్రాన్ని దేవతల రాజు అయిన ఇంద్రుని వద్ద అధ్యయనం చేసాడు.
భరద్వాజ అనే పదాన్ని సంస్కృతంలో, "భార(ద్) మరియు వాజ్( మ్ )" అనే రెండు పదాల కలయిక వల్ల ఉద్బవించింది.
గోత్ర ప్రవర చెప్పేటప్పుడు త్రయా ఋషుల ప్రవరలలోని ఒకదాని యందు, ఆంగీరస, బార్హస్పత్య, భారద్వాజ అనే ముగ్గురు ఋషులు ఉన్న గోత్ర ప్రవర చెప్పేటప్పుడు ఈయన పేరును మొదటిగా చెప్పడం జరుగుతుంది.
అంగీరస మహర్షికి, శ్రద్ధకి జన్మించిన కుమారులలో ఒకరు బృహస్పతి. బృహస్పతి అన్న ఉతథ్యుడు. ఉతథ్యుని భార్య మమత. దేవగురువు అయిన బృహస్పతి యొక్క భార్య తార. ఉతథ్యుడు తీర్థయాత్రాపరుడైన సందర్భములో, మమత గర్భవతిగా ఉండగా, గర్భములోని శిశివు వలదు అని మొర పెట్టుకున్ననూ, అన్న భార్య అని కూడా చూడక, ఉతథ్యుడు ఆశ్రమమునకు అతిథిగా వచ్చిన దేవగురువైన బృహస్పతి భార్యను  బలవంతముగా సంగమించుట జరుగుతుంది. మమత గర్భములో ఉన్న శిశివును ఆ సందర్భములో బృహస్పతి అతనిని అంధుడు పుట్టమని శపిస్తాడు. బలవంతముగా సంగమించి, మమత గర్భములో ఉన్న శిశివు బృహస్పతి విడిచిన వీర్యమును బయటకు తన్ని వేయుట జరుగుతుంది. ఆ వీర్యము నేలపై పడి బాలుడు కాగా, బృహస్పతి ఆ బాలుడును మరియు గర్భములో ఉన్న శిశివుతో పాటు తనకు ఇద్దరు పుత్రులు ఉదయించారని చెప్పుకోమని అనటం జరుగుతుంది. దానికి మమత అంగీకరించ లేదు. బృహస్పతి కూడా పుట్టిన బాలుడుని తీసుకు వెళ్ళేందుకు సమ్మతించ లేదు. నువ్వు పెంచమంటే నువ్వు పెంచమని ఆ బాలుడిని విడిచి వేయటం జరుగుతుంది. బృహస్పతి వేళ మించి పోతోంది అని తన దారి తాను వెళ్ళి పోయాడు. అదేవిధముగా మమత కూడా ఆ బాలుడిని వదలి వెళ్ళింది. మమత మరియు బృహస్పతి ఇద్దరిచే విడిచి వేయబడిన వాడు కనుక ఆ బాలుడు ద్వాజుడు అయ్యాడు.
అతను సుశీలను వివాహం చేసుకున్నాడు మరియు గర్గ అనే కొడుకు పుట్టాడు. భరద్వాజ మహర్షికి దేవవర్ణిణి అనే కుమార్తె ఉంది.
భరద్వాజ మహర్షికి ద్వాజుడు, భరద్వాజ, భరద్వాజుడు, భారద్వాజుడు, భారద్వాజ మహర్షి అని అనేక పేర్లతో పిలుచు చున్నారు. ఈయన తపము సాగించిన ఆశ్రమము "భారద్వాజతీర్థ" అని పేరు. భరద్వాజ మహర్షి ప్రశాంత, పరమ పవిత్రత కలిగి సప్త మహర్షులలో ఒకరు.
శతపథ బ్రాహ్మణం రచయిత అయిన యాజ్ఞవల్క్య, భరద్వాజ మహర్షి యొక్క వంశస్థుడు.
నవ బ్రహ్మలలో ఒకడు. నవబ్రహ్మలు అంటే మరీచి, భరద్వాజుడు, అంగీరసుడు, పులస్త్యుడు, పులహుడు, క్రతువు, దక్షుడు, వసిష్టుడు, వామదేవుడు అని తొమ్మిదిమంది బ్రహ్మలు.
1. రు|| ఉతథ్యుని కొడుకు. తల్లి మమత. ఇతఁడు తన పెదతండ్రి అగు బృహస్పతివలన జనించినవాఁడు. ఇతని ఆశ్రమము శృంగిబేరపురమునకు దక్షిణమునందు కల ఇప్పటి ప్రయాగ. ఘృతాచిని చూచి ఇతఁడు ఒకప్పుడు చిత్తచాంచల్యము పొందఁగా రేతస్సు జాఱెను. అంతట ఆరేతస్సును ఇతఁడు ద్రోణమందు సంగ్రహించి ఉంచెను. దానివలన ఇతనికి ద్రోణుఁడు అను కుమారుఁడు కలిగెను. కొందఱు ఈరేతస్సు ఘటమునందు సంగ్రహింపఁబడెను అంటారు. కనుక ద్రోణుఁడు కుంభసంభవుఁడు అనియు అనఁబడును.
రవీంద్ర ఆర్ట్ పిక్చర్స్
రవీంద్ర ఆర్ట్ పిక్చర్స్ తెలుగు సినీ నిర్మాణ సంస్థ. దీనిని తమ్మారెడ్డి కృష్ణమూర్తి స్థాపించారు. విశ్వకవి రవీంద్రుని పట్ల గల అభిమానంతో అతడు రచించిన ‘గీతాంజలి’లోని ఓ గీత మకుటాన్ని ‘విశ్వవిజ్ఞాన చంద్రికలు వెలయుచోట, నిర్భయముగా స్వేచ్ఛాగీతి నిలుపుచోట, మానవుడు పరిపూర్ణుడై మలయుచోట, మాతృదేశమా అచటచే మనగదమ్మా’అని రచయిత నార్ల చిరంజీవిచే తర్జుమా చేయించి, దీనిని మోనోగ్రాఫ్‌పై బ్యాక్‌గ్రౌండ్‌గా, మాధవపెద్ది సత్యంచే పాడించి, విన్పించారు. చేతిలో పనిముట్టు ధరించిన కార్మికుని చిత్రం, ఈ చరణం, రవీంద్ర ఆర్ట్ పిక్చర్స్ ప్రత్యేకతగా నిలిచాయి.
విచిత్ర వీణ
విచిత్ర వీణ హిందుస్తానీ అనబడే ఉత్తర భారత సంగీత సంప్రదాయానికి సంబంధించిన తత వాద్యము (తంత్ర వాద్యము/ తీగల వాద్యము).
ఇది దక్షిణ భారత సాంప్రదాయమైన కర్ణాటక సంగీతానికి సంబంధించిన చిత్ర వీణకు దగ్గరగా ఉంటుంది.
ఈ వీణ పురాతన ఏక తంత్ర వీణకు ఆధునిక రూపం. సాధారణ సరస్వతీ వీణలో రెండు అసమానమైన తంబురలు ఉంటాయి, వాయించేటప్పుడు కుడి చెయ్యికి ఉండే తంబుర పెద్దదిగా, పైవైపుకి ఉండే తంబుర చిన్నదిగా ఉంటాయి. కానీ విచిత్ర వీణలో ఇందుకు భిన్నంగా రెండు తంబురలు సరిసమానంగా ఉంటాయి. వీణ యొక్క రెండు కొనలు నెమలి ఆకృతిలో ఉంటాయి.
పటారి మూడడుగుల పొడవు ఆరు అంగుళాల వెడల్పుగా ఉంటుంది.
 మొత్తం 22 తంత్రాలు గల ఈ వాద్యంలో, 4 ముఖ్యమైన తంత్రాలు, వాటితో పాటు మరో 5 సహాయక తంత్రాలు, వీటి కింద దిగువన గల వరుసలో మరో 13 తంత్రాలు ఉంటాయి.
కుడి చేతి చూపుడు మరియు మధ్య వేళ్ళను ఉపయోగించి ముఖ్య తంత్రాలను వాయిస్తూ చిటికెని వేలుతో కింది వరుసన గల తంత్రాలను వాయిస్తారు. రాపిడిని అరికట్టడానికి కొబ్బరి నూనెను వాడతారు.
నమస్తే తెలంగాణ
నమస్తే తెలంగాణ జూన్ 6, 2011 నాడు ప్రారంభించబడిన తెలుగు పత్రిక. తెలంగాణ ప్రాంతంలోని 7 జిల్లాల నుండి ఇది ప్రచురించబడుతోంది. ఈ పత్రిక తెలంగాణ ప్రాంతపు సమస్యలపై ప్రధానంగా దృష్టిసారిస్తోంది. తెలంగాణ ప్రత్యేక ఉద్యమానికి ఈ పత్రిక మద్దతు ఇస్తుంది. ప్రముఖ జర్నలిస్టు కట్ట శేఖర్ రెడ్డి ఈ పత్రికకు చీఫ్ ఎడిటర్. ప్రాణహిత శీర్షికన 4వ పేజీలో సంపాదకీయం ప్రచురించబడుతుంది.
ప్రతి ఆదివారం పత్రికకు అనుబంధంగా 32 పేజీల బతుకమ్మ చిరుపుస్తకం అందించబడుతుంది. ఇందులో రెండవ పేజీలో సిర్ఫ్ హమారా శీర్షికతో తెలంగాణాలోని ప్రత్యేకతలు ఇవ్వబడుతుంది. మూడవ పేజీలో "మన ట్యాంక్‌బండ్" శీర్షికలో తెలంగాణా ప్రముఖులపై చిరు పరిచయం తెలియజేయబడుతుంది. ఐదవ పేజీలో సంపాదకులు అల్లం నారాయణ పాఠకుల ప్రశ్నలకు సమాధానం ఇస్తారు. రాజాధిరాజ శీర్షికన కార్టూనులు, జోక్సు ప్రచురించబడతాయి. మధ్యపేజీలలో బొడ్డెమ్మ శీర్షికన చిన్నారులకు ఉద్దేశించిన విషయాలు ఉంటాయి. మైదాకు శీర్షికన మహిళలకు ప్రత్యేక పేజీ ఉంది. కవర్ పేజీ కథనం, రాశి-వాసి, సాహిత్య పరామర్శ, మన కథ, సెక్సాలజీ తదితర శీర్షికలు అదనం.
అంతర్జాలంలో యూనికోడ్ అక్షర రూపంలోనూ, ఈ-పేపర్ రూపంలోనూ ఈ పత్రిక అందుబాటులో ఉంది. పాత సంచికలు కూడా అందుబాటులో ఉంచబడుతుంది. అంతర్జాలం ద్వారా ఈ పత్రికను భారతదేశం, యునైటెడ్ కింగ్‌డం, అమెరికాలలో అధికంగా వీక్షిస్తున్నారు. జూలై 20, 2011 నాటికి ఈ పత్రిక అలెక్సా ర్యాంకు మూడు నెలల సగటు 123,336 ఉండగా, మాసపు సగటు 49,259 ఉంది.
సంతూర్
సంతూర్ అన్నది పర్షియాకు సంబంధించిన తంత్రీ సంగీత వాద్యము.
బాదం చెట్తు చెక్కతో ఈ వాద్యాన్ని తయారు చేస్తారు.
ఎక్కువగా కాశ్మీరుకు సంబంధించిన సంగీత వాద్యమిది.
గౌరిబిదనూరు
గౌరిబిదనూరు కర్ణాటక రాష్ట్రం, చిక్కబళ్ళాపూర్ జిల్లాకు చెందిన ఒక తాలూకా. 
ఇక్కడికి 6 కిలోమీటర్ల దూరంలో రెండవ జలియన్ వాలా బాగ్ గా పిలవబడే ప్రసిద్ధ విదురాశ్వద్దం పుణ్యక్షేత్రము ఉంది.
ఉపాయము
ఉపాయము [ upāyamu ] upāyamu. సంస్కృతం n. A contrivance, expedient, means, method, agency. వెరవు. ఉపాయము కల్పించు to contrive.
కొచ్చి
కొచ్చిన్ లేదా కొచ్చి (మలయాళం: കൊച്ചി) కేరళ రాష్ట్రానికి చెందిన ఎర్నాకుళం జిల్లా లోని అతిపెద్ద నగరం.మరియు ఒక రేవు పట్టణం. తరచూ కొచ్చిన్ ని ఎర్నాకుళం అనే వ్యవహరిస్తూ ఉంటారు. కొచ్చి జనాభా 601, 574. కేరళ రాష్ట్రంలోనే అత్యంత జనసాంద్రత గల పట్టణం కొచ్చి.
రాష్ట్ర రాజధాని అయిన తిరువనంతపురము (ట్రివేండ్రం) కి ఉత్తర దిశగా 220 కి.మీ (137 మై) దూరంలో, రాష్ట్రంలోని పెద్ద నగరాలలో తృతీయ స్థానంలో ఉన్న కోజిక్కోడ్కి దక్షిణ దిశగా 180 కి.మీ (112 మై) గా ఏర్పడి ఉంది. అరేబియా సముద్రపు మహారాణిగా పిలువబడే కొచ్చి 14వ శతాబ్దము నుండే సుగంధ ద్రవ్యాల వ్యాపారానికి అనుకూలంగా నిలచి ప్రాముఖ్యత సంతరించుకొన్నది. 1503 లోనే పోర్చుగీసు సాంరాజ్యము యొక్క భాగమై, భారతదేశంలో మొట్టమొదటి ఐరోపా దేశస్థుల మజిలీ అయినది. 1530 లో పోర్చుగీసు గోవాకి వారి కార్య కలాపాలని తరలించేవరకూ కొచ్చి యే వారి మజిలీ. పిమ్మట డచ్, బ్రిటీష్ రాజ్యాలు కొచ్చిని అభివృద్ధి చేశాయి. 
కొచ్చిన్ పురాతన కాలం నుండి సుగంధ ద్రవ్యాల వ్యాపారానికి పేరొందినదిగా గ్రీకులు, రోమనులు, యూదులు, అరబులు మరియు చైనీయులు ఎరుగుదురు. 1341 వ సంవత్సరములో పెరియార్ నదిలో వరదల వలన కోడుంగళ్ళూరు లోని వ్యాపార కేంద్రం నశించడంతో కొచ్చిన్ కి గుర్తింపుకు వచ్చింది.
పలు చరిత్రకారుల ప్రకారం కులశేఖర సామ్రాజ్యము పతనము తర్వాత కొచ్చిన్ రాజ్యము 1102 లో ఏర్పడినది. అప్పట్లో రాజుకు ప్రస్తుతమున్న కొచ్చి పట్టణంతో బాటు చుట్టు ప్రక్కల ప్రదేశాలపై కూడా అధికారము ఉండేది. వంశ పారంపర్యముగా వచ్చెడి రాజవంశమును 'పెరుంపడుప్పు స్వరూపం' లేదా 'కురు స్వరూపం' అని స్థానిక భాషలో వ్యవహరించేవారు.
1503 నుండి 1663 వరకు ఫోర్ట్ కొచ్చిని పోర్చుగల్ పాలించింది. 1773 లో మైసూరు రాజు హైదర్ ఆలీ మలబారు ప్రాంతాన్ని కైవసం చేసుకొని కొచ్చిని తన రాజ్యంలో కలిపి వేసుకొన్నాడు.
20వ శతాబ్ద ప్రారంభంలో ఇక్కడి వ్యాపారం విస్తరించడంతో దీనిని అభివృద్ధి చేయవలసి వచ్చింది. అప్పటి మద్రాసు గవర్నరు లార్డ్ విల్లింగ్డన్ రాబర్ట్ బ్రిస్టోవ్ అను హార్బరు ఇంజినీరును ఆహ్వానించాడు. 21 ఏళ్ళలో బ్రిస్టోవ్ కొచ్చి పోర్టుని ద్వీపకల్పములోనే ఒక సురక్షితమైన పోర్టుగా మార్చి వేసాడు.
తులసి (2007 సినిమా)
తులసి 2007, అక్టోబరు 12న విడుదలైన తెలుగు చలన చిత్రం. బోయపాటి శ్రీను దర్శకత్వం వహించిన ఈ చిత్రంలో దగ్గుబాటి వెంకటేష్, నయనతార, రమ్య కృష్ణ, శివాజీ, అలీ, రాహుల్ దేవ్, సుబ్బరాజు తదితరులు ముఖ్య పాత్రాలలో నటించగా, దేవి శ్రీ ప్రసాద్ సంగీతం అందించాడు. వెంకటేష్ కథానాయకుడుగా నటించి విజయం సాధించిన చిత్రం, అంతే గాక లక్ష్మీ, ఆడవారి మాటలకు అర్థాలే వేరులే వంటి విజయాలతో దూసుకుపోతున్న వెంకటేష్ కు హ్యాట్రిక్ ను అందించిన చిత్రం.
తులసి (వెంకటేష్) చాలా తమషా అందరిని ఆటపటిస్తు వుంటాడు.. యూరోఫ్ ట్రిఫ్ లో తనతో పాటు ప్రయానిస్తున్నా వసుంధర (నయనతార) ప్రేమలో పడతాడు. వాళ్ళు అందరిని ఒప్పించి పెళ్ళి చేసుకుంటారు. తులసి తన ఊరు ఫ్యాక్షన్, కక్షలుతో కురుకుపోయివుంటుంది. ఆలాంటి ఊరిలో తులసి కుటుంబం కూడా ఒకరితొ (జయ ప్రకాష్ రెడ్డి) ఫ్యామిలో గోడవలలో ఉంటుంది. అదే సమయంలో పౌర ఎన్నికలలో తులసి నాన్నా (విజమ్ కుమారు) గేలుస్తాడు... ఆ గేలుపు సహించలేని తమ శత్రువులు తులసి కుటుంబానికి సంబందిన వారిని చంపాడానికి వస్తారు ఆ గోడవలలో వసుంధర తమ్ముడు (శివాజి) మరణిస్తాడు. అప్పటి నుంచి వసుంధర అలాంటి వాతావరణం అంటే భయపడుతుంటుంది...తులసి నుంచి తన కోడుకు తీసుకోని దూరంగా పోతుంది.. కాని తులసి కోడుకుని చంపాలని కోంత మంది రౌడీలు చూస్తారు... వారి నుండి తన భార్యను కోడుకు ఎలా కాపాడుకుంటాడు అలాగే తన వాళ్ళు చంపాలనుకుంటున్న వారిని ఎలా చంపుతాడు అనేది మిగతా కథ.
వసంతం
వెంకటేష్ కథానాయకునిగా ప్రముఖ తమిళ దర్శకుడు విక్రమన్ దర్శకత్వంలో వచ్చిన వసంతం చిత్రం ఘనవిజయం సాధించింది. ఈ సినిమాలో ప్రముఖ క్రికెటర్ వి.వి.ఎస్.లక్ష్మణ్ అతిథి పాత్రలో కొంచెంసేపు కనిపిస్తారు.
భారతీయ వంటకాలు జాబితా
'భారతీయ వంటకాలు జాబితా ప్రాంతముల వారీ వాటి మూలాలు.
మీ శ్రేయోభిలాషి
మీ శ్రేయోభిలాషి 2007 లో వి. చంద్ర సిధ్ధార్ధ దర్శకత్వంలో వచ్చిన స్ఫూర్తివంతమైన సినిమా. ఇందులో రాజేంద్రప్రసాద్ కీలక పాత్ర పోషించాడు. ఆత్మహత్యల నేపథ్యంలో వచ్చిన సినిమా ఇది.
ప్రకృతిలో ఏ జీవి ఆత్మహత్య చేసుకోదు ఒక్క మనిషి తప్ప. సమస్యను ధైర్యంగా ఎదుర్కోవాలి కాని ఆత్మహత్య పరిష్కారం కాదు. చచ్చే దాకా బ్రతకాలి అని సందేశంతో నిర్మితమైన చిత్రం. బ్రతుకు మీద మమకారం పెంచుకోమని చెబుతుందీ చిత్రం. ఆత్మహత్యలకు పాల్పడున్నది ఎక్కువగా మధ్యతరగతి వాళ్లే. అందుకే మధ్య తరగతి పాత్రలతో రూపొందిందీ కథ.
2007 లో ఉత్తమ చిత్రంగా నంది పురస్కారాన్ని అందుకుంది. ఈ సినిమా 2008 లో ఇండియన్ పనోరమా విభాగంలో ప్రదర్శితమైంది.
మూడుకోట్ల బడ్జెట్‌ అనుకున్న "నాశనం" సినిమా ఆరు కోట్లయినా పూర్తి కాకపోవడంతో అప్పుల ఊబిలో కూరుకుపోయిన ఒక సినిమా నిర్మాత రెడ్డి (నరేష్), తమ ప్రేమని పెద్దలు ఇష్టపడరు కాబట్టి చావొక్కటే తమకు శరణ్యమనుకున్న ప్రేమజంట, వృద్ధాప్యంలో కొడుకుల ఆదరణ కరువై జీవితానికి ముగింపు పలకాలనుకున్న ముసలి జంట (రాధాకుమారి, రావి కొండలరావు), చీటీల పేరుతో ప్రజల్ని మోసం చేసి ఆఖరికి ఆ చీటీల చిట్టామెడకి చుట్టుకోవడంతో చావు వైపు అడుగులు వేసిన ఓ చీటీల వ్యాపారి (కృష్ణ భగవాన్), అదనపు కట్నం తీసుకురాలేదని అనుక్షణం వేధించే అత్త, భర్త నుంచి పారిపోవడానికి ఓ ఇల్లాలి ఆరాటం, సంగీతం పట్ల ఉన్న ఆసక్తితో టెన్త్‌ పరీక్ష ఫెయిలయిన ఓ పదిహేనేళ్ళ కుర్రాడు, సముద్రమంతా సారా అయితే బావుండునని భావించి పెళ్ళాం పిల్లల్ని నిర్లక్ష్యం చేసి వారి ఛీత్కారాలకు గురైన బస్సు డ్రైవర్‌ (రఘు బాబు), రోగంతో ప్రతిక్షణం చచ్చేబదులు ఒకేసారి చస్తే బావుంటుందనుకున్న ఓ రోగి (చిన్నా) ఆఖరికి శ్రేయోభిలాషి (రాజేంద్ర ప్రసాద్) - అంతా ఆత్మహత్యను ఆశ్రయించిన వాళ్ళే. విడివిడిగా బాగా ఆలోచించి చూస్తే, వీరి సమస్యలు ఏమంత పెద్దవి కావు. వారి సమస్యలు వారికి పెద్ద పర్వతాల్లా కనిపిస్తాయి. అందరి లక్ష్యం మరణం ఒక్కటే కాబట్టి, అది సహజ చావుగా ఉండాలని యాక్సిడెంట్‌లాగా ఉండాలని శ్రేయోభిలాషి సలహా మేరకు బస్సులో శ్రీశైలం బయలుదేరతారు. ఆరుగంటల ప్రయాణంలో జరిగిన కొన్ని సంఘటనలు మరణం పరిష్కారం కాదని తెలుసుకోవడంతో ముగుస్తుంది.
దోస్త్ (2004 సినిమా)
దోస్త్ (ఆంగ్లం: Friend) 2004 లో విడుదలైన, ముప్పలనేని శివ దర్శకత్వంలో ఎస్.ఆర్.కే.సినిమాస్ పతాకమున ఎన్ రాధాకృష్ణ రెడ్డి నిర్మించిన తెలుగు చిత్రం. ఈ చిత్రానికి శివ బాలాజి, కె.విశ్వనాథ్, సుహాసిని మరియు నేహ ప్రముఖ తారలు, అనంత్, ఆలి, ఎమ్మెస్ నారాయణ, కళ్ళు చిదంబరం, తనికెళ్ళ భరణి, బ్రహ్మానందం, రఘు బాబు, వేణుమాధవ్, శంకర్ మేల్కోటె, స్వాతి, మాస్టర్ బంటి సహాయ నట వర్గం.
యు.విశ్వేశ్వర రావు
యు. విశ్వేశ్వర రావు తెలుగు సినిమా నిర్మాత మరియు దర్శకులు.
విశ్వేశ్వరరావు సంపన్నుల కుటుంబంలో జన్మించాడు. ఇతనికి మూడుసంవత్సరాల వయసు ఉన్నప్పుడే తండ్రి మరణించాడు. మేనమామ ఇతనిని చేరదీశాడు. ఇతనికి 8 సంవత్సరాల వయసు వచ్చేవరకు అక్షరాభ్యాసం జరగలేదు. మొదట్లో ఇతడు మూడు సంవత్సరాల తరువాత చదువు ఆగిపోయింది. వ్యవసాయం చూసుకునే వాడు. ఇతని బావ దావులూరి రామచంద్రరావు ఇతడిని బాగా చదివించాలని నిర్ణయించాడు. ఫలితంగా ఇతడు తన 14వ యేటనుండి ముదినేపల్లి, గుడివాడ, ఏలూరు, విజయనగరాలలో చదివి బి.ఎస్.సి.పట్టా సంపాదించాడు. తరువాత గుడివాడ హైస్కూలులో ఉపాధ్యాయుడిగా చేరాడు. తనకు చదువు చెప్పిన టీచర్ల సరసనే సహ ఉపాధ్యాయుడిగా పనిచేయడం అతనికి వింతగా అనిపించింది. సినిమా నిర్మాతలు అట్లూరి పూర్ణచంద్రరావు, పి.రాఘవరావు గుడివాడ స్కూలులో ఇతని శిష్యులు. తరువాత గుడివాడలో జనతా ట్యుటోరియల్ ఇన్‌స్టిట్యూట్ స్థాపించి కొంతకాలం నడిపాడు. ఇతడికి విదేశాలలో వెళ్ళి చదువుకోవాలనే ఆసక్తి ఉండేది. కాని అతని బావ ప్రోద్బలంలో సినిమా రంగంలోనికి అడుగు పెట్టాడు.
మొదట ఇతడు పి.పుల్లయ్య వద్ద దర్శకత్వ శాఖలో సహాయకుడిగా చేరాడు. కన్యాశుల్కం, జయభేరి చిత్రాలకు పుల్లయ్య వద్ద పనిచేశాడు. ఆ సమయంలో బాలనాగమ్మ సినిమాకు తమిళ డబ్బింగ్ హక్కులు కొని నిర్మాతగా మారాడు. ఆ చిత్రం విడుదలై అతడికి లాభాలు తీసుకువచ్చింది. దానితో అతడు విశ్వశాంతి అనే సంస్థను స్థాపించి 15 తమిళ, తెలుగు డబ్బింగ్ సినిమాలు నిర్మించాడు. డబ్బింగ్ చిత్రాల వల్ల వచ్చిన ఉత్సాహంతో కంచుకోట, నిలువు దోపిడి, పెత్తందార్లు, దేశోద్ధారకులు వంటి భారీ చిత్రాలను నేరుగా నిర్మించి నిర్మాతగా స్థానం సంపాదించుకున్నాడు.
వాణిజ్యపరంగా విజయవంతమైన చిత్రాలు తీసినా తన ఆశయాలను ప్రతిబింబించే చిత్రాలను నిర్మించాలనే ఉద్దేశంతో అటువంటి చిత్రాలకు దర్శకత్వం వహించేందుకు ఎవరూ ముందుకురారని తనే దర్శకుడిగా అవతారం ఎత్తాడు.
ఇతడు నిర్మించిన చిత్రాలు:
ఇతడు దర్శకత్వం వహించిన సినిమాలు: